
“REFINERIA SAN NICOLAS TA PA PASADO” 


PROME MINISTER 
CONFIRMA CU SU 
GOBIERNO LO ‘PAGA 
PA RUIM OP DE BOEL’ 


ACCION21 A CUESTIONA CU DOS AREA 
SO DI PARIBA LO HAYA MANTENCION 


TA BAY INVERTI 
DEN CARETERANAN 
DESPUES DI TRES AÑA 

PROME MINISTER NO 
A KEHA BESARIL 


Diabierna, 20 Januari 2023 
LOCAL 
2 
AWEMainta 


U 
n sorpresa grandi tabata e mo- 
mento diaranson mainta, ora cu 
Prome Minister di Aruba, Evelyn Wev- 
er Croes, a anuncia cu ‘refineria San 
Nicolas ta pa pasado’ sin duna splica- 
cion si henter Conseho di Minister ta 
para tras di e decision aki y tampoco 
el a bin Parlamento pa ricibi sosten pa 
un decision cu sin duda ta un decision 
impactante. 


E ta impactante ya cu ningun hende sa 
ya cu Proome Minister no a presenta 
ningun proyecto priva of di gobierno pa 
e tereno di refineria y kico lo bay haci 
cu esaki y tampoco a papia si e tereno 
lo wordo uza pa permiti companianan 
priva establece nan mes riba e tereno. 
Na 2017 e prome gobierno di Gabinete 
Wever Croes, a sigura pueblo cu gran 
parti di e tereno di e refineria lo wordo 
uza pa inicia cu e proyecto di “cannabis 
medicinal” cu e gobierno di Evelyn a 
considera e tempo ey, cu e lo bira e di 
dos pilar economico di pais Aruba. 
Diaranson mainta pueblo, principal- 
mente habitantenan di San Nicolas, a 
ripara cu nunca e proyecto di cannabis 
a lanta cabes y awor tampoco tin 
e refineria y practicamente Prome 
Minister no a menciona of duna algun 
indicacion kico su gobierno ta bay haci 
cu e tereno grandi di e refineria. 


Loke tampoco Prome Minister a trece 
dilanti ta con su gobierno lo financia e 
proceso di haci e tereno di e refineria 
limpi, sigur mirando e situacion finan- 
ciero di su gobierno tin e pais aden na 
e momentonan aki. 
Ta bin acerca cu gabinete Wever Croes 
a permiti CITGO bandona Aruba sin 
paga e suma di 300 miyon dollar cual 
e mester a paga si dado caso e no 
cumpli cu e contract firma cu gobierno 


di Aruba. 


Kisas e lider di MEP mes no a realisa cu 
ora cu el a tuma e yabi di e refineria for 
di CITGO y el a bisa cu ‘porfin pueblo tin 
e yabi bek di e refineria,’ e no a realisa 
nificacion di e expresion aki ya cu na e 
momentonan aki e mesun mandatario 
aki ta bisa cu e refineria ta pa pasado 
pero su gobierno y pais Aruba, ta para 
dilanti di un situacion cu NO tin placa 
pa limpia un tereno cu ta formalmente 
contamina. 


Na 1985 ora cu Exxon a dicidi cu e 
ta cera e refineria di San Nicolas, e 
mester a paga un claim ambiental di 
400 miyon dollar pero den un intento 
pa bolbe habri e refineria aki, gobierno 
di MEP bou liderazo Nel Oduber, a dicidi 
di laga e claim ambiental cay. 
Ningun momento Prome Minister di 
Aruba a papia ta kende lo bay paga pa 
limpia e tereno di refineria y tur cos cu 
tin riba esaki, cu tur peliger cu esakinan 


tin cu ainda pa presencia di entre otro 
gas y otro kimiconan. 


Ta ser calcula cu pa limpia e tereno di 
refineria di San Nicolas, esaki lo costa 
mas cu 500 miyon dollar ya cu no ta 
tur compania por haci e trabou aki y ta 
un placa cu gobierno di Aruba no tin y 
lo no bay tin por lo pronto den su caha. 
Pa tal motibo lo ta na su luga pa Prome 
Minister Evelyn Wever Croes bira 
sincero cu pueblo, splica pueblo di con 
a laga CITGO bandona Aruba cu 300 
miyon dollar y awor pueblo tin un pida 
tereno cu lo costa miyones y miyones 
pa wordo libra di tur contaminacion cu 
tin den e tera aki. 


Mirando tur e asuntonan aki, ta dificil 
pa pueblo acepta cu “realmente” 
refineria ta pa pasado, al contrario na 
e forma con gabinete Wever Croes I y 
II a maneha e asunto aki, lo tuma algun 
decada prome cu e tereno di refineria 
ta apto pa haci algo riba dje. 


“Refineria San Nicolas ta pa pasado” 


Prome Minister confirma cu su 
gobierno lo ‘paga pa ruim op de boel’ 

F 
or di momento cu pandemia a dal Aruba na maart 2020, 
el a afecta Aruba completo y tambe e fondonan di Go- 
bierno. A consecuencia di esey, segun prome minister Ev- 
elyn Wever Croes a bisa, mester a para e inversionnan den 
mantencion di careteranan na Aruba. Y awo despues di tres 
aña a pone placa riba presupuesto pa esaki. E mandatario, 
kende ta encarga cu infrastructura, a papia den Parlamen- 
to di kico tin planea pa e camindanan, esta e presupuesto di 
DOW. 


DOW mes ta trahando riba un masterplan di loke ta e neces- 
idad di Aruba y e ta un plan cu ta core te cu aki 10 aña. Nan 
a haci un evaluacion di loke ta e necesidadnan di Aruba. Na 
momento cu e plan aki ta cla, ta bay busca financiamento 
necesario ya cu ta papia aki di miyones y miyones di florin 
pa inverti den infrastructura, esta mantencion di careter- 
anan. 
Pero pa loke ta mantencion di careteranan a pone disponibel 
un suma di 1.7 miyon florin. Sinembargo door di aumento di 
prijs di asfalt a subi e suma aki na 2 miyon cu mester cubri 
mantencion di 3.6 km di caminda. 


Den e presupuesto di DOW pa 2023 a pone tambe manten- 
cion di cinco scol,unda lo cambia porta y bentananan y lo 
verf e edificionan tambe. Cada aña lo tin un grupo di scol 
ta bini na remarca. E mandatario a splica cu den e prome 
kwartaal lo ehecuta e proyecto di tres fase pa loke ta reno- 
bacion e caminda dilanti hotelnan grandi. Den e prome 
kwartaal ta tuma luga e parti di destaho publico. E prome 
fase ta 3.9 miyon florin y cada fase, segun e mandatario, lo 
tuma por lo menos un aña prome cu finalisa esaki. E trabou 
ta encera drecha e caminda, e parti di rioolering y tambe e 
parti di acera. 


E plan cu a bini cu ne a haya critica di parti di oposicion. Por 
ehempel, den e caso di lider di Accion21 Miguel Mansur a 
bisa cu e no ta compronde e plan. A constata cu tin 19 area 
pa haci mantencion of traha caminda pabou di brug mien- 
tras cu pa pariba di brug ta solamente dos punto lo ta haya 
atencion. Mirando e atraso, el a propone pa uza e entrada di 
belasting di auto pa drecha e careteranan di Aruba. 


Gerlien Croes di AVP di su banda tabata kier sa di e manda- 
tario con e por bay bisa pueblo cu pa Gobierno ta mas 
importante pa drecha e caminda di sede di MEP (Santa 
Cruz) te na e supermercado 88 store. “Esaki ta increibel,” e 
Parlamentario a bisa. 
E mandatario a bisa cu tempo di Gobierno di AVP Santa 
Cruz a keda atras y no a haya ningun mantencion di careter- 
anan. Ya caba un parti a wordo haci y loke cu falta “mester 
di mantencion” di e mandatario a bisa. (Red: tin e caminda 
di Barcadera cu ta hopi mas malo cu e parti cu e mandatario 
y su departamento a referi na dje). 


E 
saki prome minister mr. Evelyn 
Wever Croes a confirma durante e 
reunion di Parlamento pa trata presu- 
puesto di DOW 2023. Den esaki dife- 
rente Parlamentario di oposicion a haci 
pregunta riba futuro di e planta di pu- 
rificacion awa. 


Manera por corda, aña pasa ainda 
Gobierno a pone inicialmente un suma 
di 16 miyon florin riba presupuesto 
pa renobacion di e instalacion aki na 
Bubali. Sinembargo den e situacion 
cu Aruba ta aden unda cu Hulanda ta 
exigi pa baha e gastonan, a resulta 
cu na momento di entrega e presu- 
puesto no tabatin nada pa e planta di 
RWZI. A prefera pa entrega un presu- 


puesto segun peticion di Hulanda, y 
wanta e solucion di RWZI. Aki mester 
bini un planta completamente nobo cu 
Gobierno no tin e forma pa construi 
esaki, segun e mandatario a bisa. 


Ayera den Parlamento prome minister 
a informa cu e intencion ta pa privatisa 
e planta di purificacion di awa. E planta 
aki no a atencion e ultimo añanan y no 
ta kere cu lo bay haya atencion pronto 
tampoco si e keda bou di Gobierno. 
“Nos ta sigur cu un partido priva lo por 
atende esaki miho y hasta lo por gana 
placa cu ne,” Wever Croes a splica. 
E intencion tabata, den palabra- 
cion cu ministernan Glenbert Croes y 
Ursell Arends, pa e privatisacion tuma 


luga entrante prome di januari, 2023. 
Pero e Ministernan a haci un apela- 
cion na Conseho di Minister pa wanta 
un kwartaal mas pa e traspaso di esaki 
tuma luga di e forma debido. Debi na e 
retraso aki, no a haci e adaptacionnan. 
E intencion ta pa ubica e planta di puri- 
ficacion di awa bou di Utilities Aruba te 
ora cu yega haya un compania interesa 
pa tum’e over. 


Accion21 a cuestiona cu dos area so 
di pariba lo haya mantencion 


Ta bay inverti 
den careteranan 
despues di tres aña 


Gobierno a dicidi di privatisa RWZI na final di e kwartaal aki 

T 
ur cos ta mustra cu ex Minister Plenipotenciario Guill- 
frede Besaril, lo no tin cu para dilanti di Hues di Corte 
den Prome instancia, pa decisionnan cu el a tuma durante 
di su periodo na Arubahuis y cu e lo no mira paden di prizon 
por lo pronto y kisas NUNCA. 


Tin cu pone enfasis riba nunca ya cu e forma di procede 
di Ministerio Publico diaranson ultimo, ta bolbe confirma 
cu gabinete Wever Croes y principalmente Prome Minister 
Evelyn Wever Croes, ta lora Ministerio Publico con cu nan 
kier rond di nan dedenan. 
Manera gobierno di MEP ta toca, Ministerio Publico ta baila 
ya cu ta imposibel pa kere cu un institucion asina impor- 
tante e sistema hudicial y democratico, ta presta su mes pa 
Sali na vanguardia di gobierno di e forma con esaki a bin a 
tumando luga ultimo añanan. 
Den un comunicado di prensa emiti pa Ministerio Publico, 
ta reacciona riba e denuncia haci pa Parlamentario Arthur 
Dowers di fraccion di AVP, kende a entrega e denuncia aki 
contra di ex Minister Plenipotenciario Guillfred Besaril. 


Den su reaccion OM a pone lo siguiente: “Ministerio Publico a 
reacciona riba e carta awe mainta y a confirma cu e premier 
a haci denuncia relaciona cu iregularidadnan na Arubahuis. 
Pa loke ta e overbruggingtoelage y e supuesto abuso di 
poder, Ministerio Publico a referi na e areglo legal cu tin.” 


Un reaccion cu simplemente no tin hustificacion y no por 
descubri ningun caminda e logica di e reaccion asina rapido 
di Ministerio Publico y aki e duda ta lanta si realmente e 
institucion hudicial aki no ta meti den politica di e pais. 
Besaril tin derecho di cobra su ‘overbruggingstoelage,’ ya cu 
ningun momento el a ser haya culpabel ainda pero e inves- 
tigacion cu CAD a haci riba decisionnan financiero tuma pa 
ex Minister Besaril, ta duna un otro bista di loke Ministerio 
Publico y Prome Minister kier pa pueblo guli manda abou. 
Parlamentario Arthur Dowers, NINGUN momento a entrega 
keho contra di Arubahuis pero su keho ta dirigi contra di 
ex Minister Besaril pa loke e parlamentario ta considera 
‘ernstige strafbarefeiten” cometi pa e politico di MEP. 


E unico fabor cu Ministerio Publico a haci cu su comunicado 
di prensa, ta di confirma c[‘un biaha mas Prome Minister ta 
purba tapa cualkier keho castigabel cometi pa Besaril, algo 
cu el a bin ta haciendo pa algun luna caba, ya cu realmente 


e no kier mira su colega di partido wordo presenta den un 
sala di corte. 
NO TIN KEHO entrega contra di Besaril kende ta sigui cana 
liber di dje y sin dolor di cabes cu pronto recherchenan 
lo presenta na cu cas of den un luga publico y detene pa 
motibo cu tin investigacion contra di su persona. 


Ministerio Publico lo a haci pueblo un fabor si el a bay busca 
e investigacion di CAD contra di Besaril y actua e ora manera 
cu el a actua contra di ex Ministernan Paul Croes, Benny 
Sevinger, Otmar Oduber y segun e lider di MEP, tambe 
Marisol Lopez Tromp. 
Ta e tipo di actuacion aki ta pone pueblo perde confiansa 
total den Ministerio Publico caminda ta keda confirma cu e 
institucion aki ta politicamente influencia pa un gobierno cu 
a bin ta persigui rivalnan politico for di varios aña caba. 


E solo hecho cu Ministerio Publico, prome cu a atende e 
keho entrega pa Parlamentario Dowers, un legislado, ta 
dicidi di interpreta e keho entrega politicamente y durante 
di e proceso aki, manera tabata e custumber di OM, e tipo di 
puntonan aki di mes lo wordo aclaria. 
No tabatin urgencia pa reacciona riba e denuncia haci pa 
Dowers y ta di spera cu OM lo compronde bon, cu e keho 
no ta contra di personal y nan funcionamento na Arubahuis 
pero pa hecho nan castigabel cometi pa ex Minister Guillfred 
Besaril. 


Analisis 


Ministerio Publico ta confirma cu 
Prome Minister no a keha Besaril 

E 
lider di partido RAIZ sr Ursell Arends, a gana fama ca- 
minda durante di e proceso di formacion di un gobier- 
no di coalicion cu MEP aña pasa, a bisa cu “Nos no ta nan,” 
pero despues di un aña den gobernacion, realmente loke Ar- 
ends kiermen, ta cu “nos ta mas cu nan.” 
Ta un conclusion cu ta birando realidad mirando cu forma 
con e lider di RAIZ, kende ta insisti cu e ta kere den inte- 
gridad den gobernacion di e pais pero ta demostra net lo 
contrario pa sirbi su propio interes politico. 


CAD cu ta ‘Centrale Accountantsdiens’ a haci un inves- 
tigacion relaciona cu kehonan cu a drenta relaciona cu 
malgastamento di fondonan di Arubahuis pa ex Minister 
Plenipotenciario, Guillfred den un forma incorecto y hasta 
ilegal. 
Besaril segun e investigacion di CAD, a haci su mes culpabel 
na mal uzo di fondonan pa asuntonan cu no ta aceptabel 
y cu pa ley ta inaceptabel, pues el a comete fraude cu e 
fondonan aki. 


Den un reunion di algun ora, CAD a duna un amplio repor- 
tahe na Parlamento di Aruba cu riba su mes tampoco a haci 
algo manera di exigi gobierno entrega un keho contra di 
Besaril. 
Minister Ursell Arends ta bon na altura di e rapport aki di 
CAD, di su contenido y di e seriedad di e situacion den cual 
Besaril a bin haya su mes aden y cu a conduci finalmente, 
cu e propio Besaril, kisas riba conseho di otro mandatario, 
a dicidi di entrega su retiro como Minister Plenipotenciario 
na Den Haag. 


Na final di aña 2022, e lider di RAIZ a dedica su mes na e 
ceramento di e dump na Parkietenbos den su calidad como 
Minister encarga cu esaki y Serlimar y tambe Minister di 
Medio Ambiente. 
Sinembargo como Minister di Integridad, Ursell Arends 
mester a carga su responsabilidad tambe y den e caso di 
Besaril bisa pueblo na unda e ta para, esta realmente politico 
cu ta sostene gobernacion cu integridad of si e ta sostene 
cosnan contra ley cometi pa un colega di dje. 
For di luna di december cu Parlamento a trata e rapport di 
CAD, Minister Arends no a duna un of otro opinion di loke e 
ta pensa di e caso, manera cu el a haci den pasado must- 
rando cu mester laga e investigacion cana su curso y keda 
finalisa. 


Awor ta bin Sali na cla cu Minister Presidente, Evelyn Wever 
Croes no a entrega keho na Ministerio Publico contra di 
Besaril pero si a pidi un investigacion penal contra di personal 
di Arubahuis, cu ta algo totalmente diferente ya cu ningun 
momento CAD a informa cu lo tin cosnan ilegal of incorecto 
cu a wordo cometi pa personal di Arubahuis. 
“Nos no ta nan,” pero un biaha mas e lider di RAIZ ta confirma 
cu e partido aki ta un ‘carbon copy’ di partido MEP ya cu no 
ta prome bes cu tin cosnan cu ta pasa, cu ta contra reglanan 
di bon gobernacion, algo cu ta responsabilidad di Minister 
Ursell Arends pa cu pueblo di Aruba. 


Minister di Integridad Ursell Arends 


No tin problema cu no a entrega 
keho contra ex Minister Besaril 


Diabierna, 20 Januari 2023 
AWEMainta 
LOCAL 
7 


Diabierna, 20 Januari 2023 
LOCAL 
8 
AWEMainta 


WE'RE LOOKING 
FOR YOU 


APPLY ONLINE AT WWW.BUCUTI.COM/CAREERS 


ATTRACTIVE SALARIES WITH BONUS OPPORTUNITIES 
5-DAY WORKWEEK 
UP TO 27 VACATION DAYS (BASED ON YEARS OF SERVICE) 
HEALTH DISABILITIES AND LIFE INSURANCE 
DENTAL AND VISION INSURANCES 
SAVINGS & LOANS PROGRAM 
EMPLOYEE DISCOUNT AT TARA ECO SUPPLIES AND MAJOR 
LOCAL SUPERMARKET 


IF YOU ARE A PASSIONATE HOSPITALITY PROFESSIONAL, 
EAGER TO JOIN A WINNING TEAM, 
TOP 25 RESORTS IN THE WORLD ON TRIPADVISOR, 
ALSO THE FIRST CARBON NEUTRAL RESORT IN THE CARIBBEAN 


EXCELLENT BENEFITS 


CONCIERGE/ 
FRONT DESK AGENT 
FLUENT IN ITALIAN 
AND/OR GERMAN 


F&B 
DIRECTOR 


SOUS CHEF 


F&B 
SUPERVISOR 


BREAKFAST 
ATTENDANT 
(PART-TIME) 


HOST/ 
HOSTESS 


ENGINEERING 
ADMINISTRATOR 


COOK 


BARTENDER 


SERVER 


BEACH 
ATTENDANT 


D 
en cuadro di diversificacion Minister di Turismo y Salud Publico sr. 
Dangui Oduber ta comparti cu e aerolinea di Avianca ta aumenta nan 
vuelonan pa Aruba. Avianca lo ta operando 4 vuelo semanal for di Medel- 
lin Colombia pa un temporada, di 13 di juni pa 20 di augustus di e aña aki. 
E vuelonan existente for di Bogota cu ta vuelonan diario lo continua nor- 
mal. 


E vuelo for di Medellin lo ta 4 biaha pa siman riba diamars, diahuebs 
diasabra y diadomingo, Avianca ya ta operando 14 vuelo semanal tur dia 
di siman. Durante e temporada di zomer Avianca lo tin total di 18 vuelo 


Minister Dangui Oduber: 


E maneho di diversificacion 
di nos turismo ta continua 


E aerolinea Avianca awor cu vuelo directo pa Medellin 


semanal pa Aruba cu nan ta opera cu nan 
avion Airbus A320 cu tin un capacidad di 186 
asiento. 


Minister Dangui Oduber ta satisfecho con 
Aruba su turismo a bay den aña 2022, caminda 
a registra un grado di recuperacion di nos 
turismo di 98.4% den comparacion cu aña 
2019. Tur indicacion ta mustra cu aña 2023 
nos lo surpasa cifranan di aña 2019. E aumento 
di vuelo di Avianca ta bay haci cu lo bay tin un 
aumento den e “airlift” di Latino America pa 
Aruba den e temporada di zomer. 


Diversificacion di nos turismo ta keda parti di 
e strategia y cu e vuelo adicional aki minister 
Oduber ta cumpliendo cu esaki. 


Minister Dangui Oduber a duna di conoce cu 
diversificacion di rutanan den Latino America 
ta cuadra cu e maneho di Gobierno. Minister 
Oduber ta hopi satisfecho cu e trabou cu e 
airlift committee ta haciendo. 
Ban sigui traha hunto pa nos sigui engrandece 
nos turismo. 

A 
haci 
cambio 
den e ploeg- 
nan cu tin di haber 
cu limpiesa pa trece 
un miho coordina- 
cion. Esaki ta loke 
cu prome minister 
mr. Evelyn Wever a 
bisa diahuebs mer- 
dia den Parlamento 
durante tratamen- 
to di presupuesto 
2023 di DOW. 


Te 
cu 
final 
di 
2022 DOW tabatin 
29 
contratista 
y 
SERLIMAR 
40 
ploeg. A haci e 
cambio pa bini na 
un miho coordina- 
cion den e trabao 
cu nan ta haci. 
Awo e 69 contratis- 
tanan ta bay traha 
rond Aruba y ta 
traha a base di un 
plan. E ploegnan 
aki mester cumpli 
cu 
normanan 
di 
calidad pa e areanan 
cu 
nan 
mester 
mantene 
limpi. 
Pero con ta bay 
controla e trabou 
cu nan ta haci. 
Asina por ehempel 
nan mester percura 
pa 
cumpli 
cu 
e 
normanan di cuanto 
distancia mester tin 
entre matanan, e 
mas di 100 bakinan 
di sushi cu DOW tin 
rond di e isla mester 
wordo 
manteni 
limpi rond di dje. 


Aki dos aña pa haya contract cu DOW pa 
limpiesa mester bay destaho publico 


Den e maneho stipula a keda dicidi cu DOW ta encarga pa mantene e parti berde di e scolnan limpi. 
Ta haci esaki un biaha pa luna door di e contratistanan di DOW. Tambe e mandatario a splica cu den 
e caso di DOW a reduci e cantidad di contratistanan pa motibo cu e departamento ta den un proceso 
pa cambia e sistema pa cumpra servicio di contratistanan. Pa aki dos aña esaki lo bay segun un 
sistema di destaho publico. 

PRIORIDAD 
PRIORIDAD 
TA PONI MAL 
TA PONI MAL 
CAMINDA 
CAMINDA 


D 
iahuebs tabatin e reunion di Parlamento riba presupuesto 2023 di 
DOW. Aki a bin hopi critica pa e decision pa recap e caminda di cede 
di MEP na Santa Cruz bin zuid siendo esaki no ta den asina mal condi- 
cion. E lo por bay algun aña. E caminda di Barcadera sinembargo ta un 
prioridad. Si mira e fotonan aki, esun di Santa Cruz cu ta mustra basta 
liso. Unda e prioridadnan pa nos camindanan ta? 

T 
a for di aña 2016 caba a start cu 
preparacionnan y desde 2018 e 
trabounan di construccion a cuminsa, 
planea pa keda cla na 2021. Pero debi 
na pandemia y e medidanan di distan- 
ciamento social, a stroba e proyecto y 
a tuma por lo menos dos aña mas pa 
por a keda cla. Awor e proyecto ta asi- 
na leu cu otro siman e prome huesped- 
nan ta yega Aruba, den forma di un 
“soft opening” mientras cu ta caba di 
finalisa tur detaye chikito. 


E trahadonan, cu ta entretanto rond 
di 70 persona, gran mayoria local, 
ta entusiasma pa por cuminsa pone 
den practica tur locual nan a siña e 
ultimo lunanan. Nan lo crece segun e 
cambernan ta yena y ta anticipa pa ora 
e hotel ta den operacion completo, cu 
lo alcansa 300 empleado. 


Pronto Embassy Suites by Hilton 
Aruba Resort & Casino lo yama bon 
bini na huespednan na e beachnan di 
Eagle Beach, un di e miho beachnan 
na mundo. Situa riba J.E. Irausquin 
Boulevard dilanti di e santo blanco di 
Eagle Beach y aproximadamente seis 
miya for di aeropuerto, huespednan di 
e hotel lo disfruta di bistanan impre- 
sionante despeha di lama Caribe y di 
ta cerca na e atraccionnan principal, 
restaurant y luganan di entretenimento 
di e zona. 


Un Embassy Suites unico 
Contrario na tur otro Embassy Suites na 
mundo, den caso di Aruba, a debuta un 


hotel na nivel “upscale”, conoci como 
e “all-suite” Embassy Suites by Hilton 
na Aruba. Doño di e edificio ta Natura 
Development NV, cu a cera un acuerdo 
di operacion cu Hilton. E edificio di 330 
suite oceanfront Embassy Suites by 
Hilton Aruba Resort, ta marca e di dos 
hotel di Hilton riba nos isla y ta reen- 
forsa e plannan continuo di expansion 
di e compania den Caribe. 


Un hotel completo 
E compleho di construccion nobo di 
8 piso y 330 suite na Aruba, lo conta 
cu suitenan espacioso y exclusivo di 
Embassy Suites by Hilton, ekipa cu un 
sala apart, un camber priva y un minibar 
cu microwave, minifridge y koffiepot. E 
compleho lo brinda un espacio flexibel 
pa reunion di 6 mil pia cuadra, un spa 
di mas di 3000 pia cuadra, piscina den 
aire liber, un gym y casino, cu lo habri 
dentro di algun tempo mas. E hotel 
nobo lo ofrece un restaurant exclu- 
sivo, un bar y opcion di un grab-and-go 
dining pa un snack lihe. Huespednan 
tambe lo disfruta di servicionan exclu- 
sivo, cu ta inclui desayuno di cortesia 
prepara na bo gusto y recepcion anochi 
cu snacks y bebida. 


Hilton Honors 
E hotel lo participa den Hilton Honors, 
e programa di huespednan di Hilton cu 
a gana varios galardon. Miembronan 
di Hilton Honors cu ta reserva directa- 
mente atrabes di e canalnan preferi 
di Hilton tin acceso na beneficionan 
instantaneo, incluyendo cu nan por 


eligi casi cualkier combinacion di 
punto y placa pa reserva un estadia, un 
descuento exclusivo pa miembro, WIFI 
standard gratuito y acceso na e aplica- 
cion di celular Hilton Honors. 


Si kier traha na Embassy Suites 
Pa mas informacion di Embassy 
Suites by Hilton por bishita stories. 
hilton.com/embassysuites. Pa cual- 
kier informacion y tambe aplicacion 
por bay semper riba nan pagina di 
Facebook https://www.facebook.com/ 
Embassysuitesarubaresortcareers 
of 
tambe por subi riba jobs.hilton.com y 
manda bo aplicacion aden, p’asina abo 
tambe por forma parti di e dream team 
di Embassy Suites by Hilton Aruba 
Resort. 


Cu un inversion di mas cu 130 miyon dollar 
Cu un inversion di mas cu 130 miyon dollar 


Pronto ta apertura di Embassy Suites 
Pronto ta apertura di Embassy Suites 


by Hilton Aruba Resort & Casino 
by Hilton Aruba Resort & Casino 

A 
ruba Airport Authority N.V., conoci como AUA Airport 
ta masha orguyoso di anuncia vuelonan adicional pa y 
for di Aruba. Despues di bastante negociacion, deliberacion 
y preparacion, Aruba a logra convence Avianca pa amplia 
nan frecuencia pa Aruba. Den e caso aki, e aerolinea a sigu- 
ra cuater vuelo semanal for di Medellin pa Aruba, durante e 
temporada di zomer, esta den lunanan juni, juli y augustus. 


Ta trata aki di un vuelo nobo, cu number AV 0113 cu ta 
cuminsa dia 13 di juni 2023. Manera ta programa awo, e 
vuelo lo sali riba dianan diamars, diahuebs, diasabra y diad- 
omingo pa 10:35am for di Medellin y ta yega Oranjestad pa 
1:20pm. Aki na Aruba pasaheronan di Colombia ta baha y 
esunnan di Aruba ta subi abordo pa e avion lanta vuelo bek 
pa 2:30 pm y yega Medellin pa 3:30 pm. Pa esaki Avianca 
lo uza un avion marca Airbus modelo A320 cu ta carga no 
menos cu 150 pasahero, parti den 12 Business Class seats 
y 138 Economy Class seats. 


E ruta Medellin-Aruba ta “hot” 
Ya caba e ruta for di Medellin pa Aruba ta den operacion for di 
algun tempo caba. Actualmente e unico aerolinea sirbiendo 
e mercado ta Wingo, cu ta bula cuater biaha pa siman pa y 
for di Medellin pa Aruba cu su avion marca Boeing modelo 
737-800 cu un capacidad di 186 stoel. Wingo ta bula riba 
dialuna, diamars, diaranson y diasabra durante e lunanan 
ocupa. Durante lunanan normal nan ta bula dos biaha pa 
siman, cu ta riba diaranson y diasabra. 


Medellin por conecta bo facil 
Asina bo yega Medellin for di Aruba, bo tin un variacion amplio 
di otro destinacionnan cu Avianca por hiba bo den Colombia 
mes. Pensa riba Barranquilla, Bucaramanga, Bogota, Cali, 
Cartagena, Cucuta, Monteria, Pereira, Riohacha y Santa 
Marta. 
Pero tambe tin un lista di opcionnan internacional unda 


tambe Avianca por conecta bo, manera: Cancun (Mexico), 
Guayaquil (Ecuador), New York (USA), Madrid (Spaña), 
Orlando (USA), Mexico City (Mexico), Miami (USA), Punta 
Cana (Republica Dominicana), San Jose (Costa Rica) y Quito 
(Ecuador). 


Mercado Latino Americano 
“E mercado di Latino America ta priminti di sigui desaroya 
y crece den e tempo nos dilanti. Banda di cu e economia di 
e paisnan ta avansando, tin mas interes tambe pa bishita 
Aruba. Y na AUA Aiport nos ta percura pa regularmente 
sondea oportunidadnan nobo pa mas capacidad for di e 
continente, pero specialmente Colombia”, asina Jo-Anne 
Meaux-Arends, Aviation Business Development Executive a 
sigura. 


Plannan pa aña 2023 
Avianca Group a anuncia cu den aña 2023 nan lo habri 
20 ruta nobo. Mas ainda e compania ta planea pa añadi 
16 avion nobo, marca Airbus modelo A320neo, mas 11 
avion marca Airbus modelo A320 y tres avion grandi marca 
Boeing modelo 787 Dreamliners. Ta bon pa menciona cu 
aña pasa Avianca a reconfigura 65 avion Airbus A320 pa 
por a aumenta nan capacidad di stoel cu 20%. E proceso ey 
lo keda cla te otro aña. 


Den e segmento di carga, e obhetivo principal ta pa logra 
“business consolidation”, añadi destinacion y subi e 
frecuencia di operacion den e mercadonan principal. E plan 
ta pa subi e negoshi di carga cu por lo menos 10% e aña ‘ki. 
Den un paso similar cu varios di e companianan “low- 
cost”, Avianca tambe lo inicia su di dos fase di ofrece 
servicio “in-flight sales service”, cu apenas a inicia dia 1 di 
december ultimo. Tambe lo introduci “Avianca On Air”, cu ta 
un servicio nobo di entretenimento abordo. Adicionalmente, 
lo modernisa nan website y optimalisa e proceso di “refund”. 


AUA Airport ta anuncia: 
AUA Airport ta anuncia: 


Avianca ta cuminsa vuelo 
Avianca ta cuminsa vuelo 


directo for di Medellin 
directo for di Medellin 

T 
ur dia nos mester enfrenta un sin- 
fin di problema. Problema cu yi- 
unan y cu nan scol, cu costo di gasolin, 
cuminda, awa y coriente. E probleman- 
an aki ta trece preocupacion, stress 
y hasta sa causa pleitonan. Parti di e 
problema ta e mesun falta di maneho y 
vision di e Gabinete actual. P’esey e ta 
cinico cu Gabinete Wever-Croes a de- 
creta aña 2023 como un aña di union 
y positivismo. Pero no tin ningun alivio 
pa Pueblo. No tin ningun speransa cu 
den e aña nobo aki e pobresa lo bira 
menos. Den tur esaki nos Pueblo ta 
keda dividi pa motibo di un obsesion 
cu pasado, odio y rencor. P’esey Eve- 
lyn ta yama Mike Eman maligno. Esey 
ta un atake personal cu ta totalmente 
opuesto na union. 


Prome minister a bin cu un Pakete di 
Medida 2023 pa despues anuncia den 
un mensahe di fin di aña cu 2023 lo 
no ta facil, cu cambionan grandi y cu 
impacto hopi fuerte pa cada persona. 
Esaki ta un mensahe pisa, negativo y 
sin ningun speransa pa Pueblo. No tin 
ningun perspectiva pa alivio cu cosnan 
ta bay drecha. Pero toch nos prome 
minister ta pidi pa union y positivismo 
di un Pueblo cu e ta maltrata. 


Nos mester ta hopi preocupa, ya cu 
presupuesto 2023 practicamente no 
tin un solo proyecto cu lo duna un 
aporte grandi na un miho desaroyo 
economico, un progreso di e mercado 
laboral of un alivio pa miles di cas di 
famia. Tampoco tin alivio pa e inflacion 
cu pa mal maneho di gobierno lo dal 
Pueblo mas duro cu nunca. 


AVP a bin cu varios alternativa, pero 
Gabinete Wever-Croes kier keda ciego 


pa loke Pueblo a bin ta sufriendo pa casi 
seis aña caba. Ta parce cu Gabinete 
Wever-Croes tin un solo vision, esta 
esun drecha situacion financiero di 
‘friends and family’ mientras ta bisa cu 
e Landspakket ta practicamente iden- 
tico na e vision di e Gabinete aki: kier 
cambio sin cuminsa cerca e minis- 
ternan. Djis wak e maneho señora 
Evelyn pa cu Besaril y Arubahuis. Esey 
tabata un ehempel claro con friends 
ta gosa, mientras ta impone medida di 
supuesto solidaridad riba Pueblo. 


Gobierno a kita cinco miyon tur luna 
pa loke ta cuido medico di henter 
Pueblo, pa awor kier papia di ‘mehora- 
cion di cuido medico’. Mientras tanto 
miles di hende ta biba e realidad cu 
nan situacion a deteriora pa motibo di 
mal maneho di e mesun gobierno aki. 
P’esey e ta cinico cu awor ta papia di 
mehoracion sin cu tin curashi defende 
hendenan grandi cu no tin suficiente 
fondo pa paga pa nan remedi. 


Gobierno di prome minister Evelyn no 
kier pa bo analisa kico con su gabine- 


tenan a goberna pa 
mas cu cinco aña, rancando placa for 
di Pueblo, for di cuido medico, for di 
educacion di nos yiunan, for di husticia, 
for di e sector social, for di comercio y 
hasta for di turista. 


Ora cu e mesun prome minister aki bisa 
Pueblo cu “uni nos lo atende e retonan 
nobo creando solucion, oportunidad y 
un base solido pa progreso y felicidad” 
y kier pa Pueblo kere su palabranan y 
promesanan un biaha mas. Pero pa 
ken aña 2023 lo ta prospero? Pa ken 
aña 2023 lo trece union y positiv- 
ismo? Realidad ta cu e rumbo actual 
lo hiba nos na mas y mas probesa. 
Naturalmente lo sigui tira culpa riba 
proyectonan cu si a mehora bo calidad 
di bida y a haci Aruba mas bunita pa 
tur hende. 
Pero hustamente e atakenan ey ta 
corda nos cu ta posibel pa goberna cu 
ideanan grandi, cu energia pa traha pa 
Pueblo y pa eleva no solamente nos 
infrastructura, pero mas importante 
ainda e calidad di bida di esun cu mas 
mester di ayudo. 


Parlamentario Ryçond Santos do Nascimento (AVP) 


Pa ken aña 2023 lo ta prospero 
mientras Pueblo lo sigui sufri? 

D 
i un inicio parlamento 10 y awor parlamento 11 a pone bon cla cu no 
tin consensus pa COHO. Nos no ta sostene e pensamento di un ley di 
consenso unda cu no tin consenso. E tin di ta bon cla, cu desde 2015 cu e 
malversacion di fondo di pueblo cu a guia na un KB pa Gabinete Eman, nos 
pais a cay den e loop di vigilancia di cerca pa pais Hulanda. Y den cierto 
forma nos por bisa cu tawata na su luga, pasobra a duplica e debe nacio- 
nal di Aruba den 8 aña di tempo. 


Pero e posicion di Parlamento desde 2017 tawata cu nos ta un estado 
di derecho y Aruba su parlamento tin cu wordo respeta y no por wordo 
‘bypass’di niun manera. 


Segun ley, no por bini un ley cu ta kita e derecho di un parlamento cu ta 
eligi democraticamente. Loke si por tin ta, conforme articulo 38 inciso 2 di 
Statuut, un acuerdo entre paisnan y specificamente entre gobiernonan di 
e paisnan. Pa nos cu ya tin añanan den debate cu parlamento di Hulanda 
riba e plataformanan manera entre otro IPKO tawata pa yega na un areglo 
pragmatico y mas balansa entre paisnan ora ta trata e reformanan cu 
kier implementa. Aruba tawata sa di mas di dos decada caba cu mester 
reforma, cu mester bini cambio con nos ta maneha. 


P’esey a crea e documento ‘Repositioning Our Sails’ pa por duna contenido 
na loke ta e reformanan cu nos pais tin mester. Pero na e momento cu bo 


R E S E R V A T I O N S R E Q U I R E D 

L O C A T E D A T B U C U T I 
& T A R A B E A C H R E S O R T 


Parlamentario Hendrik Tevreden: 


No tin Co(Ho)nsensus! 


reformanan ta kibra bo pais, pa motibo cu e 
peso di procedura ta mucho grandi pa ehecute 
di biaha den un solo bes, bo no ta yudando 
e causa. Esaki ta netamente loke COHO lo a 
nifica si e a wordo ancra den un ley di Reino 
(Rijkswet). 


Gobierno kier pa e reformanan wordo realisa 
den forma responsabel teniendo cuenta cu e 
realidad di nos pais pero sigur tambe nos situ- 
acion socio-economico. Bo no por djis haci’e 
estilo di un optel som di hisa aki y baha aya, 
manera algun parlamentario den oposicion ta 
pretende, pasobra bo lo termina ta haci mas 
malo cu bon. Nos pais tin di reforma a base e 
realidad y vision cu a wordo apunta y na un 
forma diligente y cu cautela. 


E unico rason cu nos no a duna consensus 
ariba e ley di COHO ta, cu nos ta kere cu 
Hulanda a pone tur pais den reino riba mes un 
liña. Esaki no ta e realidad, pasobra tur pais 
tin un comienso y situacion diferente apesar 
di nos similaridad. Por ehempel Aruba, no tin 
debe cu Hulanda. Tampoco Hulanda a paga 
nos debenan, manera cu e a haci 10-10-10 
pa St. Maarten y Curaçao. 


Nos debe a crece asina grandi den e ultimo 8 
añanan di Gabinete Eman. Pero di 1986 te cu 
2009 el a permanece bou di 45% di nos ‘debt 
to GDP’. Pues pa hinca nos den un stramien 
awor aki, igual na St. Maarten y Curaçao o 
horca nos pa un gabinete cu a malversa fondo 
di nos pais, siendo cu CAFT tawata supervisa, 
no lo tawata husto y no lo a haya consensus. 


P’esey den tur nos debatenan cu Tweede 
Kamer, nos a boga pa trata Aruba cu sincer- 
idad y basa riba hechos. Nos a boga pa duna 
Gobierno di Aruba y su maneho e beneficio di 
duda. Nos ta compronde cu mester di super- 
vision y reforma pero ta di opinion cu esaki 
mester ta a base di colaboracion y cu apoyo 
unda cu nos mester. 


Nos ta contento pa awe biba e logro di parti 
Minister Presidente sra. Wever-Croes cu ley 
di reino ta for di mesa y cu di awor padilanti 
e reformanan ta tuma luga a base di colabo- 
racion entre e organisacionnan di ehecucion 
entre e paisnan. Esaki ta e respet cu nos como 
pais autonomo merece. 

S 
u Mahestad Rey, y Su Mahestad Reina Máxima y Su Alte- 
sa Real Prinses van Oranje ta di bishita na Aruba dia 30 
y 31 di januari venidero. Durante e dos dianan aki e sitionan 
San Nicolas y Oranjestad lo ta punto di enfoke. 


Programa San Nicolas 
Dialuna 30 di januari, e delegacion Real hunto cu Gobernador 
di Aruba, Su Excelencia señor Alfonso Boekhoudt y secretario 
di estado, Señora Alexandra van Huffelen lo bishita e districto 
di San Nicolas pa sumergi den e cultura di San Nicolas. 


Tributo Boy Ecury 
Den oranan tempran di atardi, e scolnan di San Nicolas lo tin 
e oportunidad pa yama e delegacion Real bon bini ora cu nan 
yega pa 3.25pm. Na Filomena College Basisschool y 
Filomena College Mavo lo tuma luga e Obra Teatral ‘Op Zoek 
naar Boy’ cu ta un cooperacion di Colegio San Antonio, Filomena 
College, Muchila Creativo, Sticting Monumentenfonds Aruba, 
MBO Media College Amsterdam y Stichting Cultuurgeneratie. 
Hunto cu esaki lo pone atencion na e mural di Boy Ecury cu 
ta un tributo na e hoben heroe cu a fayece 6 november 1944. 


Bishita na Museum of Industry 
Despues e delegacion Real lo cana riba e plenchi di Misa Santa 
Teresita. Aki nan lo wordo compaña door di muchanan di scol 
basico y artistanan bou di guia di Sr. John Freddy Montoya y 
Sra. Lupita Bernabela den dirrecion di Museum of Industry. 
Na Museum of Industry, Fundacion di Museo Arubano lo 
ofrece un splicacion na e delegacion Real di e diferente desa- 
royonan economico cu Aruba a experiencia, manera esaki ta 
desplega den e museo. 


Centro di San Nicolas 
For di 4.15pm, e Famia Real lo ta canando den centro di San 
Nicolas pa admira e diferente mural cu ta dorna e edificionan 
di e centro di ciudad. Lo termina e recorido den centro di 
San Nicolas na Nicolaas Store pa 4.45p.m. cu un show bou 
di encargo di Sr. Freddy Tromp pa mustra e talento hubenil 
di Aruba. 


Programa cultural na Oranjestad 
Dia 31 di januari e delegacion Real lo sigui experiencia e 
rikesa y diversidad cultural di nos pais. Esaki iniciando na 
feria cultural na Plaza Padu y despues pa Bon Bini Festival na 
Fort Zoutman. 


Plaza Padu 
E delegacion lo yega pa 7:00pm. na plaza Padu na unda nan 
lo wordo saluda pa un grupo di mucha aliña pa yama e dele- 
gacion Real bon bini. Despues ta sigui pa un mercado cu 
diferente artesano na Aruba. Asina nan por cera conoci cu 
artesanonan cu ta traha diferente producto autentico manera 
hoya, rom, producto pa cas, bela, cos dushi y tas unico. 
Despues di a bishita e mercado riba Plaza Padu e delega- 
cion Real lo experiencia un produccion espectacular. Ta trata 
di un show di baile y musica duna pa artistanan conoci. Ta 
trata artistanan Chris Kross, Johnny Schaarbaai, Christopher 
Rudolfo, Denny Loefstop, Edjean Semeleer, Susjaira Kerpens 
y bailarina Liselotte van Doorn. Despues ta sigui cu presen- 
tacion di baile festivo di Club di Movimiento bou guia di 
Samantha Westera-Juppa cu lo guia e delegacion Real pa e 
festividadnan na Bon Bini Festival. Publico lo tin e oportun- 
idad di por sigui e festival di Bon Bini tambe riba Plaza Padu 
por medio di pantaya cu lo ta disponibel transmitiendo esaki. 


Bon Bini Festival 
E festividadnan ta sigui pa 7.20pm. cu e tremendo Bon Bini 
Festival na unda lo duna un presentacion extenso di Aruba 
su historia y folklore. Finalmente lo clausura e anochi cu un 
parada carnavalesco acompaña pa grupo di brass band cu lo 
guia e delegacion Real na nan salida. 


Invitacion special 
E Comision Bishita Real ta invita e comunidad completo pa 
presencia e festividadnan na San Nicolas y Oranjestad y pa 
forma parti di e celebracion Real aki. Bin celebra nos isla y 
nos diversidad dia 30 y 31 di januari! 


San Nicolas y Oranjestad 
punto di enfoke di bishita real 

Tur Dialuna y Diahuebs 


Click Aki 


A 
ruba Doet, e accion boluntario mas grandi di Aruba, ta anuncia cu Di- 
abierna 23 di Januari ta e ultimo dia pa registra proyectonan pa Aru- 
ba Doet 2023. 
Aruba Doet, cu ta organisa door di CEDE Aruba y cu sosten financiero di 
Oranje Fonds, ke enfatisa cu trabou boluntario ta importante pa comun- 
idad. E ta trece cune un sentimento di satisfaccion bou e boluntarionan 
cu ta mira con nan aporte ta beneficia organisacionnan den necesidad di 
ayudo. Trabounan boluntario ta planta e balor di yuda otro den esunnan di 
mas chikito den nos comunidad door di mira e ehempel di nan mayornan, 
dunando nan tambe e gana di ke bay haci algo bon y keda cu e bon senti- 
mento di por a brinda yudansa na un cu mester. 


Ultimo dia pa registra un proyecto pa Aruba Doet 2023 


Ta p’esey mes e lema di Aruba Doet ta: “Haci 
bon, pasa bon”. Aruba Doet ta crea tambe un 
conexion entre e boluntario y e organisacion, 
cu e idea pa e trabou boluntario bira algo 
continuo na unda cu e sosten ta sigui despues 
di e accion. 


Riba diabierna 10 y diasabra 11 di maart 
2023 CEDE Aruba, den cooperacion cu Oranje 
Fonds, lo ta organisando Aruba Doet pa di 
11 aña tras di otro! Esaki ta un oportunidad 
pa organisacionnan social haci trabou pa of 
actividadnan social cu nan grupo di interes cu 
ayudo di boluntarionan. Proyectonan manera 
verf un muraya, duna un luga di recreacion 
pa mucha un face lift, organisa un actividad 
pa hende grandi of traha un heki nobo na 
un animal shelter. E deadline pa inscribi un 
proyecto ta DIALUNA 23 DI JANUARI. 


Fundacionnan, scolnan, scouting clubnan, 
organisacionnan deportivo, Centronan di 
Bario cu tienda lo ke registra un proyecto por 
haci esaki via e website www.arubadoet.com. 
Pa mas informacion por manda WhatsApp of 
yama Aruba Doet na 561 1644. 


Participacion den Aruba Doet ta duna e isla 
un impulso positivo. Organisacionnan cu ta 
participa lo por logra metanan cu sin ayudo di 
boluntario nunca nan lo por a logra. Riba dje, 
esaki lo bira sigur un dia hopi anima y cu yen 
di inspiracion pa tur! 
Aruba su boluntarionan semper a participa 
masalmente cu hopi entusiasmo y lo pone nan 
marca den e di 11 aña di Aruba Doet! Boso ta 
cla? 

P 
rome Minister Evelyn Wever - Croes 
a reuni cu e comision cu a wordo 
instala pa prepara pa e bishita Real, 
pa ricibi update di locual e programa 
ta encera. Rey Willem Alexander, Reina 
Maxima y Prinses Amalia lo ta bishi- 
tando Aruba dianan 30 di januari, 31 
di januari y dia 1 di februari mainta nan 
ta sigui pa Corsou. Durante di e dianan 
30 y 31 di januari, tin un programa ex- 
tenso prepara. 


Prome Minister Wever - Croes a expresa 
cu e bunita di e programa ta, cu lo tin 
amplio oportunidad pa henter pueblo 
di Aruba por acudi y mira e famia Real, 
specialmente Prinses Amalia cu ta su 
prome biaha bishitando Aruba. Sra. 
Nicole Hoevertsz cu ta forma parti di e 
comision bishita real 2023, a expresa 
cu a hinca un bunita programa den 
otro, cu diferente oportunidad unda cu 
pueblo por saluda e famia Real. 


Programa bishita Real 
Dia 30 di juni dia cu Rey Willem 
Alexander, Reina Maxima y Prinses 
Amalia yega Aruba, nan lo sali aero- 
puerto y bay direccion Wilhelminapark 
caminda lo tin actividad y e militarnan. 
Na e sitio ey, muchanan di scol y demas 
miembronan di comunidad por t’ey pa 
duna e famia Real bon bini. 


Despues, Rey Willem Alexander, Reina 
Maxima y Prinses Amalia ta bay cerca 
Gobernador pa un reunion cortico. 
Siguientemente nan ta cana bay 
Parlamento di Aruba caminda nan lo 
ricibi presentacion di arte y musica di 
Aruba. Despues di Parlamento, e famia 
Real ta cana bay Bestuurskantoor y 
nan lo ricibi mas presentacion musical. 
Na Bestuurskantoor lo bay tin un 


reunion un poco mas extenso den Sala 
di Conseho di Minister pa papia riba e 
desaroyo di Aruba. 


Despues di e reunion na Bestuurskantoor, 
Rey Willem Alexander, Reina Maxima y 
Prinses Amalia lo tin momento pa nan 
por descansa un rato y despues prepara 
pa bay San Nicolas. E bishita na San 
Nicolas ta inicia na Filomena College 
caminda cu nan lo mira exposicion di 
Boy Ecury y despues nan lo cana den 
cayanan na San Nicolas pa bay museo, 
mira e pinturanan riba muraya y nan ta 
finalisa na Nicolaas Store. Eynan lo tin 
presentacion di arte, musica y baile pa 
nan por mira. Riba henter e ruta aki, 
henter comunidad ta bon bini pa mira 
y cera conoci cu nan. 


Riba e di dos dia cu Rey Willem Alexander, 
Reina Maxima y Prinses Amalia ta na 
Aruba, durante e parti mainta lo bay 
tin algun actividad programa cu nan 
mes ta haci y cu ta prepara pa nan. Y 
despues den oranan di atardi henter 
pueblo ta un biaha mas invita pa ta 
presente patras di Bestuurskantoor 
riba Plaza Padu, caminda cu lo tin Bon 
Bini festival. E festival lo bay ta tuma 
luga riba henter plaza, acompaña cu 


diferente presentacion, pa nan cera 
conoci cu hopi mas di nos isla. Despues 
nan ta bay Fort Zoutman pa nan mira 
parti di e loke ta e Bon Bini Festival y 
despues cu brassband nan ta sali bin 
pafo, y bay cu nan bus cu ta hiba nan 
bek hotel sosega. 
E siguiente dia 1 di februari parti 
mainta, nan ta sigui cu nan bishita den 
Caribe, pa Corsou. 


Prome Minister a indica cu durante di 
e dos dianan cu Rey Willem Alexander, 
Reina Maxima y Prinses Amalia ta na 
Aruba, nan ta desea di ta den contacto 
cu hende y experiencia cosnan di Aruba. 
Pues di Gobierno di Aruba ta extende 
invitacion na henter comunidad di 
Aruba pa prepara agenda pa por hiba 
e muchanan pa conoce e famia Real 
di Reino Hulandes. “Ban mustra nan e 
cordialidad cu nos conoce na Aruba, y 
ban duna nan un bon bini caluroso.” 


Pa conclui, Premier Wever - Croes 
a gradici e comision cu ta haciendo 
tremendo trabou. Den e proximo 
dianan, nan lo tin momento pa train 
henter e programa cual ta sigura di lo 
bay ta bunita hinca den otro pa ricibi e 
famia Real. 


Premier Evelyn Wever - Croes 


Henter comunidad ta cordialmente invita pa 
duna famia real un caluroso bon bini na Aruba 


Dianan 30 y 31 di januari 

B 
etico Croes tawata tin un amor in- 
condicional pa e pueblo di Aruba. 
E tawata amigo di pueblo, hende di tur 
hende. E tawatin semper atencion pa 
tur hende, mescos cu ta su mesun yiu. 
Su lucha pa logra libertad di nos pueb- 
lo tawata incansabel. Y ta su noblesa 
pa realisa e libertad aki, awe ta haci 
cu Aruba ta stima Betico Croes. Beti- 
co mes a bisa den un di su discurson- 
an cu ta wordo considera un di su dis- 
cursonan di despedida den Seri Noka, 
“Mi no ta un tata di un famia di mama, 
tata y 4 yiu. Mi ta un tata particular, di 
henter Aruba”. Y esey e yiunan di Aru- 
ba cu a conoce Betico, tambe a sinti. 
Como politico Betico Croes a dem- 
ostra con ta lidera cu curason, ponien- 
do e pueblo, e ser humano na prome 
luga. Con ta lidera cu respet pa otro, 
dunando respet y exigiendo respet. 
El a mustra nos cu mester duna espa- 
cio na hende muhe den politica, paso- 
bra mas participacion di hende muhe 


den politica y den puestonan impor- 
tante den gobiernonan ta trece un 
miho balance den toma di decisionnan 
cu ta concerni nos tur, homber y muhe. 
El a mustra nos con pa bo logra bo 
meta, bo mester tin biaha dal algun 
paso chikito atras, pa despues bo sali 


cu pasonan grandi padilanti. El a siña 
nos e importancia y e balor di stima nos 
pais, y nos simbolonan di libertad, nos 
himno y nos bandera. Betico a mustra 
nos e importancia di union, pasobra un 
pueblo uni hamas lo ser venci. Union 
entre famianan, union entre ideologi- 
anan politico, union entre esnan cu a 
nace aki, y esnan cu no a nace aki. 


Betico su palabranan tabata Arubiano 
no ta esnan cu a nace aki so, sino tambe 
esnan cu a haci di Aruba nan pais. 
Awor ta na cada un di nos pa sigui cu e 
balornan cu Betico Croes a mustra nos, 
y cu a conduci na logronan grandi pa 
nos pais. Aruba ta un famia. Y cu posi- 
tivismo, hunto nos ta bira mas fuerte 
como un famia uni y logra cosnan mas 
grandi pa Aruba. Danki Betico, pa Stima 
nos pais. 
Den nomber di Gobierno di Aruba, 
Prome Minister Evelyn Wever-Croes, ta 
invita tur ciudadano pa celebra Dia di 
Betico diaranson awo 25 di januari. 


Prome Minister Evelyn Wever-Croes: 


Su lucha den union cu e pueblo y cu 
hopi positivismo pa logra cosnan grandi 


A converti Betico den amigo di pueblo, un tata di pueblo Aruba 


D 
espues di un temporada un poco 
fastioso pa clientenan di Hulp 
Bestuurskantoor (HBK) San Nicolas, 
a logra habri’e bek pa brinda servicio 
na comunidad pariba di brug. HBK a 
habri den un localidad temporal di Re- 
fineria di Aruba (RdA). Ta comprendi- 
bel cu na luna di october 2022 a cera 
e edificio bieu, pa motibo cu unda e ta- 
bata ubica, no tabata adecua mas. No 
tabata saludabel pa esnan cu ta traha 
eynan, y tampoco p’e clientenan door 
cu tabatin schimmel. Di otro banda si 


e doño di e edificio a percura pa man- 
tencion, kisas e situacion no mester a 
yega asina leu. San Nicolas mester a 
haya su mes un MFA algun aña atras 
caba. Un di e prome districtonan cu 
mester a haya MFA, pero lamentable- 
mente San Nicolas a keda afo. E plan 
cu a wordo presenta ta cu e edificio 
unda HBK tabata situa, ta wordo re- 
modela, pa ubica mas departamento 
aden e.o., Sociale Zaken, Dimas, AZV 
y Enseñansa pa Empleo. Sigur mi ta 
gradici nos Minister President Eve- 


lyn Wever-Croes y directora di Censo, 
Sharline Luidens y su ekipo pa den un 
temporada relativamente corto, e ser- 
vicio por a wordo brinda bek na pueb- 
lo di San Nicolas y bisindario. Manera 
boso por wak, mi tambe a logra haya 
mi papel di 5 florin. Nos ta keda pend- 
iente pa e desaroyonan pa cu MFA San 
Nicolas. 


Parlamentario Alvin Molina (MEP): 


HBK San Nicolas cla pa sigui brinda servicio 

D 
ialuna mainta Minister di Turismo y Salud Publico 
sr. Dangui Oduber a haci un anuncio importante den 
cuadro di e mehoracion di nos producto Aruba. E biaha aki 
ta e proyecto di embeyecimento di e strip di Eagle Beach 
for di e rotonde di Amsterdam Manor te cu e rotonde di Al- 
hambra. E proyecto aki ta bay wordo financia pa Tourism 
Product Enhancement Fund (TPEF) y Aruba Tourism Au- 
thority (ATA). 


E proyecto aki ta un bunita proyecto caminda sector 
publico y sector priva ta bay traha cu otro. Sector publico 
ta bay haci e inversionnan y sector priva ta compromete 
nan mes pa haci e mantencionnan necesario den e añanan 
nos dilanti. 
Dialuna anochi den un ceremonia Minister Oduber conhunt- 
amente cu tur e General Managernan di e propiedadnan 
cu ta riba e strip cu ta bay ricibi e embeyecemento y pres- 
ident di e Board di TPEF sr. Mario Arends a firma un MOU 
caminda tur partido ta compromete nan mes cu otro. 


E proyecto aki ta bay wordo realisa den 2 fase, e prome 
fase ta bay cuminsa den e dianan nos dilanti. Total sector 
publico ta bay inverti un suma significante den e proyecto 
aki y sector priva ta bay inverti den e mantencion di e 
proyecto. E modelo aki ta uno nobo y distinto cu minis- 
terio di turismo a scoge pa traha cune pa laga sector priva 
tambe participa activamente den mantencion di diferente 
proyectonan. Esaki ta haci e proyecto aki uno unico y un 
bon modelo pa futuro. Ta muestra di cooperacion y trah- 
ando hunto por logra mas. 


Di e manera aki nos por garantisa cu e proyecto lo ta un 
duradero y lo eleva producto Aruba. 
Den e proyecto aki ta bay embeyece henter e strip di Eagle 
Beach, lo bay percura pa uniforma e landscaping cu flora 
y piedranan blanco, pa henter e strip keda mas organisa 
y miho structura. E idea ta pa henter strip aparenta igual 
creando un sentimento mas agradabel pa nos bishitan- 
tenan. Tambe lo bay agrega mas bari di sushi riba e strip 
pa asina tin un miho maneho di desperdicio den e area aki. 


Finalmente Minister Dangui Oduber ta gradici e Board di 
TPEF, ATA y tur e General Managernan di e propiedadnan 
pa nan colaboracion cu e bunita proyecto aki cu sigur lo 
tin un balor agrega pa Aruba. 


Minister Dangui Oduber 


A firma un MOU pa e proyecto di 
embeyecemento di e Eagle Beach strip 

A 
ña 
nobo, 
publicacion 
nobo! 
Proyecto Idioma den Enseñan- 
sa kier comparti e bon noticia cu co- 
munidad di Aruba, cu tin 3 buki digital 
nobo na Papiamento atrobe pa mucha 
y hoben. E bukinan aki a keda publica 
riba papiamento.aw. Proyecto Idioma 
ta desea pueblo, y specialmente nos 
muchanan y hobennan, un bon aña cu 
hopi placer di lesamento. 


Pa lesa e bukinan, bay na papiamento. 
aw y click riba Biblioteca > Literatura > 
Buki pa mucha / Buki pa hoben. 


E magia di barbulet, skirbi pa autor Mili 
Arends, ta pa mucha di 8 pa 10 aña y 
ta combina storia cu echo fascinante 
tocante e barbulet Monarca na Aruba. 
No lubida mi, skirbi pa e autor local 
Desiree Croes, ta un storia pa hoben 
di 16 aña bay ariba cu ta pone bo 


pensa: tin bida despues di morto? Tin 
pregunta di reflexion y discusion tambe 
cu por download pa yuda compronde 
e storia mas miho. E bolo di batrey 
magico, skirbi pa autor Loekie Morales, 
naci na Corsou y biba na Sint Maarten, 
ta un obra bilingual (Papiamento cu 
Hulandes) pa mucha di 10 pa 12 aña. 
E buki aki ta trece e importancia di 
herencia cultural y historia padilanti pa 
medio di e storia di un mucha muhe cu 
ta biaha bay bek den tempo. 


Por lesa e storianan aki riba website 
di Departamento di Enseñansa tambe: 
ea.aw. 


Mas informacion 
Pa mas informacion relaciona cu 
Papiamento por acudi na e website 
papiamento.aw 
y/of 
sigui 
@ 
PapiamentoAruba via Facebook. 


R 
ecientemente Stichting Mu- 
sica a organisa un ORA LOCA 
na unda cu carchi pa Aruba Cai- 
so & Soca Monarch 2023 tabata 
disponibel na e prijs reduci di 35 
florin pa persona. Carchinan reg- 
ular pa e festival ta costa 50 flo- 
rin y ta obtenibel via e servicio di 
Pay.AW y tambe na CITGO Boule- 
vard, Palm Beach y Essoville. 


Sinembargo, e organisacion kier 
duna oportunidad na un y tur pa 
asisti na e anochi final di e festival. 
Pa e motibo aki, Stichting Musica 
ta organisa e ORA LOCA, pa por 
facilita miembronan di famia, 
pareha nan, gruponan di trabou y 
amigonan pa bay e festival hunto 
na un prijs mas economico. 


Mirando e gran acogida di e 
prome ORA LOCA, cu tabata 
“sold out” den un tempo record, 
Stichting Musica ta organisa e di 
dos ORA LOCA, riba DIABIERNA, 
21 DI JANUARI 2023 via PAY.AW. 
E ORA LOCA lo cuminsa desde 4 
PM via e app di Pay.AW. 


Lo tin un cantidad di ticket limita 
disponibel na e prijs special di 35 
florin. Crioyamente bisa; “es cu 
yega prome, ta bebe awa limpi”. 


Stichting Musica ta gradici Setar 
NV, Ban Serio (un iniciativa di 
Aruba Tourism Authority), Aruba 
Bank, Aruba Airport Authority, 
Balashi, 
Telearuba 
y 
Elite 
Productions & Entertainment pa 
haci Aruba Caiso & Soca Monarch 
2023 posibel. 


E interes den 
Aruba Caiso & 
Soca Monarch 
2023 ta grandi 


Tres buki digital nobo na papiamento 


D 
irectiva di Centro di Bario Playa Pabao ta informa cu diasabra mainta 9’or pa 
12’or tin oportunidad pa inscribi pa e paseo riba bicicleta cu lo tuma luga di- 
aranson 25 di januari, pues Dia di Betico. Motibo di esaki ta cu tin basta hende cu 
tin gana pa inscribi pero den siman pa motibo di trabou no por haci esaki. E otro 
dianan pa inscribi ta keda manera ya a wordo publica. Tambe directiva ta informa 
na esnan cu ya a inscribi cu nan por pasa busca nan flanel. Manera ya a menciona 
cu ta trata di un paseo riba bicicleta cu ya a bira tradicion. Pa esnan cu tin nan bici- 
cleta lo cobra e suma di afl 10.00 y esnan cu no tin un bicicleta lo cobra e suma di 
afl 25.00. E suma di afl 25.00 ta pa nan huur un bicicleta. Pa mas informacion por 
tuma contacto cu nos centro riba telefon 583 7775 of riba cel 593 8470. 


Directiva di Centro di 
Bario Playa Pabao ta informa 

B 
an Lanta y Planta ta un causa pa salba Aru- 
ba su naturalesa, door di planta mas mata 
local posibel. Minister Ursell Arends ta un gran 
sostenedor di e causa aki. Porfin diasabra ulti- 
mo e inauguracion di BITE Forest na The Bucuti 
Tara – GMC Park a tuma luga, na unda a planta 
30 mata pa asina crea un area protegi riba Aru- 
ba cual ta un iniciativa di Sr. Biemans di Bucuti 
y Tara Resorts. Ban Lanta y Planta tin sosten di 
hopi hende activamente interesa pa un miho fu- 
turo pa nos hubentud y naturalesa. 


E fundacion tin hopi hende motiva cu tin amor pa 
restaura y cuida e poco naturalesa cu tin. 
E parke ta un donacion di Sr. Biemans, cual tin 
aproximadamente 12 hectaria y a ser declara 
un tereno protegi. E conservacion ecosistema 
ta uno tipico Arubano cu un cantidad di 280 
especie di parha, incluyendo warawara, shoco 
y prikichi. Un total di 30 mata endemico a ser 
planta, awor e mata por crece y pronto nan lo 
produci oxigeno, absorbe CO2 y duna cuminda y 
refugio na parha. 
Un gradicimento ta bay pa e 3 plantado pa nan 
contribucion pa e creacion di BITE Forest y pa un 
Aruba berde y saludabel. Tambe ta gradici tur 
empleado y boluntario di Ban Lanta y Planta pa 
nan gran ayudo pa crea BITE Forest. 
Planta mata ta un di e miho manera pa combati 
cambio di clima. 


Bo tambe kier planta un mata y haci Aruba 
mas berde? Por contacta Ban Lanta y Planta na 
https://www.facebook.com/BanLantayPlanta/ 


Ban Lanta y Planta pa salba Aruba su naturalesa 


Lista di participante pa Reina pa categoria 


DIASABRA 21 DI JANUARI 2023 PLAZA BETICO PORTA HABRI 5 OR SHOW START 6 PM. 


INFANTIL 


NO. Categoria 
Nomber y faam 
representando 
edad 
naci dia 
school 


1 
INFANTIL 
Amelia Kamperveen 
NOORD 
9 
11/2/2013 
St. Ana School 


2 
INFANTIL 
Ziah-Amalia Salomon 
T.O.B. 
8 
22/01/2014 
Scol Primario Kudawecha 


3 
INFANTIL 
Wesciënny Frances Feliz 
COLEGIO SANTA THERESITA 
6 
3/5/2016 
COLEGIO SANTA THERESITA 


HUBENIL 


NO. Categoria 
Nomber y faam 
representando 
edad 
naci dia 
school 


1 
HUBENIL 
Anny Fabian 
Colegio San Augustin 
14 
20/03/2008 
Colegio San Augustin 


2 
HUBENIL 
Shegaly Ascencion 
Oranjestad/ Champagne 
16 
9/7/2006 
Colegio Arubano 


3 
HUBENIL 
Lindsey Zimmerman 
Colegio Arubano 
16 
30/01/2006 
Colegio Arubano 


4 
HUBENIL 
Jennely Winklaar 
Colegio EPI 
17 
30/05/2005 
Colegio EPI 


DIADOMINGO 22 DI JANUARI 2023 PLAZA BETICO PORTA HABRI 6 OR SHOW START 7 PM. 


GRANDI 


NO. Categoria 
Nomber y faam 
representando 
edad 
naci dia 
school 


1 
Grandi 
Adrianne Jacobs 
Royal Carnival Group 
25 
29/09/1997 
Ibero American School 


2 
Grandi 
Edmee Arends 
T.O.B. 
23 
2/5/1999 
- 


3 
Grandi 
Xaria Simoons 
Colegio San Augustin 
18 
30/11/2004 
Colegio San Augustin 


SEÑORA 


NO. Categoria 
Nomber y faam 
representando 
edad 
naci dia 


1 
SEÑORA 
Faridi Daou 
T.O.B. 
48 
23/04/1974 


2 
SEÑORA 
Geraldine Albertsz 
Colegio EPI 
46 
7/11/1976 


B 
iblioteca Nacional Aruba ta cera diabierna awor. 
Personal di biblioteca ta celebra ‘Dia di biblio- 
teca’ y ta atende algun charla y presentacion henter 
dia. Meta ta pa trece tur empleado hunto pa por in- 
tercambia idea tocante e trabou di biblioteca y con 
pa amplia e servicio. Esaki ta nifica cu biblioteca ta 
cera henter dia pa publico. Biblioteca Nacional Aruba 
ta habri normal bek dialuna dia 23 di januari 2023. 


Biblioteca ta 
cera diabierna 

WILLEMSTAD - Den sala di corte 
diaranson tabatin e continuacion cu 
tratamento di e caso THEMIS, caminda 
algun ciudadano vincula cu NLS, ta 
acusa en special pa labamento di 
placa y sucesonan castigabel cu nan a 
comete, di manera cu nan mester a bini 
padilanti. 


E caso aki ta uno realmente grandi cu 
tin un impacto internacional, pasobra 
esnan directamente envolvi no ta 
unicamente den Corsou y Sint Maarten, 
sino tambe na UK ‘United Kingdom’ of 
sea Inglatera y talbes na mas otro pais 
den exterior. Pa e forma di tratamento 
di e caso esaki a conoce dos parti. 


Pa cuminsa ta asina cu anterior- 
mente (esta aña pasa) corte di prome 
instancia a atende caba cu esnan cu 
tabata directamente sospecha di a 
tuma parti na ehecucion di asesinato, 
intento di asesinato, traficacion di 
droga y otro actonan criminal. 
E suceso aki a carga e nomber THEMIS 
1. Aki e lidernan di NLS, esta Urvin 
Wawoe alias “Nuto” y Shurendy Quant 
alias “Tyson” tabata esnan kende 
nan nomber a keda prominentemente 
menciona como esun cu a duna 
encargo, pues como tal ta considera 
esnan cu a soru pa e actonan crim- 
inal aki por a tuma luga. Pa inves- 
tiga e casonan aki a crea un team di 
recherche cu ta consisti di miembronan 
di Cuerponan Policial di Corsou, Aruba, 
Sint Maarten y tambe RST. 


Cu tratamento di THEMIS 1 en total 4 
persona a keda condena y ta sintando 
nan castigo. Ta trata aki di Robere 
Lucas, kende a keda condena na 14 
aña di prizon, Charlton Lake cu 8 aña 
castigo di prizon, Stephanie Philips cu 
6 aña castigo di prizon y finalmente 


Adrian Evelina cu 21 luna di castigo 
di prizon. Remarcabel ta cu solamente 
dos di esnan condena, considera 
miembronan prominente di NLS, a 
dicidi di bay den apelacion, ta trata aki 
di Charlton Lake y Robere Lucas. Lake 
mester sinta un castigo di prizon di 8 
aña, siendo Lucas a keda condena na 
14 aña di castigo di prizon. 


Corte di Husticia a yega na e conclu- 
sion cu ambos ta forma parti di NLS 
for di aña 2015, cual organisacion 
criminal ta meti den traficacion di 
droga y labamento di placa. Charlton 
Lake ta bay tin como abogado e cono- 
cedo abogado Hulandes den casonan 
penal mr. Yehudi Moszcowicz. Enfin, 
diaranson mester a continua cu trata- 
mento di e caso y e biaha aki lo a 
pasa over pa THEMIS 2, caminda lo a 
concentra riba esnan cu a duna un man 
den labamento di placa, esta un señora 
di inicial L.L, un homber di inicial G.P y 
un señora mas cu tin e inicialnan T.Q. 
Hunto cu e acusadonan menciona tin 
tambe Charlton Lake cu anteriormente 
a keda condena den THEMIS 1 na 8 
aña di prizon. 


Tratamento di e caso, THEMIS 2 no 
a continua diaranson pa diferente 
motibo, tin abogado cu no a presenta 
debi na malesa (Covid 19), acusado 
cu no a haya e dagfar pa presenta den 
corte na tempo. Abogado mr. Yehudi 
Moszcowicz, kende na nomber di 
Charlton Lake lo hiba e defensa, pero 
no tabata presente ya cu e tin neces- 
idad di mas informacion di importancia 
pa por profundisa den e caso y hiba e 
defensa. Entre tanto e abogado di L.Li 
y Lake a pidi pa scucha como testigo 
bou di huramentacion e acusadonan 
Charlton Lake, G.P y TQ. Fiscal en prin- 
cipio no a demostra di ta di acuerdo cu 


tur e pedidonan di abogado, sinem- 
bargo finalmente hues mr. Drs. S.M. 
van Lieshout a honra tur e peticionnan 
pa scucha testigonan y pa entrega mas 
informacion na e abogado. A cumbini 
cu sea ta entrega 1 ‘stick’ cu e docu- 
mentonan conserni of ta duna un file 
di papelnan cu ta un compilacion di e 
documentonan necesario. 


Tratamento di THEMIS 2 riba contenido 
ta programa pa 22 di maart binidero pa 
mita di 10. E caso aki ta considera uno 
hopi grandi, caminda por spera infor- 
macionnan cu lo sacudi suela di Corsou 
bini padilanti. 


Caso relaciona cu NLS y labamento 
di placa lo keda trata 22 di maart 

WILLEMSTAD - Tur e 4 Venezolanonan cu 
dia 16 di september 2022 a keda gara cu 
1203.370 gram di cocaina den awanan inter- 
nacional a keda condena na 6 aña castigo di 
prizon. Ta trata aki di Jorge Manuel MARVAL 
VILLARROEL di 34 aña di edad, Wuilder JESUS 
GONZALEZ di 29 aña di edad, Jorge Andres 
REYES MARVAL di 28 aña di edad y Carlos 
Asdrubal RODRIGUEZ QUERALES di 20 aña di 
edad. Tabata 16 di september 2022 cu heli- 
copter di Warda Costa a señala e grupo den 
un go fast. Nan tabata den awanan interna- 
cional direccion di Corsou, pero finalmente 
tabata e barco militar Zr.Ms. Groningen riba 
instruccion di e helicopter di Warda Costa cu 
a haci posibel pa gara e cuarteto. Na bordo 
di e Go Fast a constata cu tabatin un total di 
53 pakete di e droga. Corte ta di opinion cu 
e proceso di detencion tabata corecto, legal- 
mente y convinsentemente proba, anto cu e 
Venezolanonan tabata den violacion di e lei 
di droga. 
Pruebanan tabata suministra pa e capitan 
di Warda Costa ir. R.Th. de Groot pa Marina 
Hulandes den Caribe. Tabatin un Go Fast 
mas riba lama (en total 2 nan tabata). Un 
Go Fast cu 5 persona y e otro cu 4 persona 
pero e ultimo carga cu paketenan cu e tripu- 
lante a hisa benta na lama. E Venezolanonan 
den e Go Fast cu 4 persona a insisti cu e 
droganan cu Warda Costa a logra saca for 
di lama ta pertenece na e otro Go Fast y cu 
nan 4 unicamente a haci nan mes culpabel 
na transportacion di combustibel ilegal, pero 
corte a rechasa e argumentonan ey, concluy- 
endo cu ta e 4 Venezolanonan aki mes ta 
responsabel pa e 53 paketenan di droga. 
Fiscal di Ministerio Publico señora mr. S.R.C. 
Polderman a demanda un castigo di prizon di 
7 aña pa cada Venezolano na bordo di e Go 
Fast, pero hues mr. J. Snitker a conclui na un 
castigo di prizon di 6 aña y a ordena ademas 
pa confisca e sistema di GPS . 


WILLEMSTAD - Un compania industrial di Malaysia a habri un demanda 
legal pa 11 miyon dollar contra un empresa cu ta registra tanto na 
Hulanda como na Corsou. Pa defini ta cua dje companianan cu de facto 
te mesun compania tin cu comparece dilanti hues mr. Arts, e hues a duna 
nan seis luna pa prepara nan alegationnan y dicidi por fin ta bou di cua 
hurisdiccion e caso ta cay: hurisdiccion Hulandes corte civil di Corsou. 
Es cu e compania Acian Offshore Services (AOS) na Cuala Lumpur na 
Malaysia a haci un trabou grandi pa e compania Self Elevating Platform 
N.V. (SEP) cu tin su sede statutario Offshore registra na Corsou y no 
por haya pago pa nan trabou. Corte di Rotterdam mester dicidi ta ken 
ta responsabel pe pago. AOS a demanda SEP a demanda pa paga pa 19 
cabina pa instala riba plataforma di perforacion di pos petrolero bou di 
lama pa un montante di USD 3.845.000. 
E cabinanan ta pre-fabrica pero pa un of otro motibo cu bin na cla na 
augustus, no a paga ni entrega nan. Riba e suma aki SEP mester paga 
interes, ademas di e gasto di deposito durante 25 luna a rason di 4400 
dollar pa luna for di october 2015 te dia SEP laga busca e cabinanan. 
SEP for di 22 augustus 2014 a firma pa traha 10 cabina mas pero 
despues a kibra e contract unilateralmente. 


Pa esaki e fabricante dje cabinanan ta cobra SEP 50% dje gastonan pa 
a traha e cabinanan caco ta uza pa acomodacion dje trahadonan riba 
e plataforma. Un dje demanda ta tambe cu nan ke pa hues condena e 
partido cu a encarga 29 cabina paga USD 2.972.500,— di daño perhu- 
icio. 
Pa varios parti dje contract pa montantenan manera USD 553.256,21, 
interes retrasa a rason di USD 312.572,25, gastonan dje demanda y 
algun cosita mas cua subi e demanda te riba 11 miyon dollar. SEP cu te 
compania cu AOS a haci contra demanda pasobra nan sede statutario 
ta na Corsou y no na Hulanda y por lo tanto e tribunal na Rotterdam no 
tin derecho di husga e caso. 


Seis aña di prizon 
pa 4 Venezolano 
gara cu 1203 kilo 
di cocaina 


Den demanda di US1.000.000,00 
Partidonan tin te augustus pa 
prepara argumento pa bataya verbal 

WILLEMSTAD - Un parti dje decision cu corte na 
Rotterdam a tuma den e demanda di un compania di 
Malaysia contra un compania Hulandes cu sede (riba 
papel) na Corsou ta concerni si ta na Hulanda of Corsou 
mester dicidi ki banda e demanda di 11 miyon dollar ta 
cay. Prome mester a contesta e pregunta si e tribunal 
na Rotterdam tin autoridad pa husga un caso interna- 
cional manera e fabricante na Malaysia y e cumprado na 
Hulanda. Den esaki lei ta masha cla: e hues Hulandes tin 
competencia si esun cu mester paga ta biba of traha na 
Hulanda. 


Como cu ta un caso internacional mester dicidi unda sede 
statutario, directiva y oficina principal ta keda. AOS ta 
insisti cu SEP se sede ta na Sliedrecht pero pa casonan 
huridico hues tin cu referi na pais caminda nan ta registra 
cu ta Camara di Comercio na Corsou cu ta parti di Reino 
den Caribe. Sliedrecht ta den e parti Europeo di Reino y 
esaki ta di aplicacion pe caso aki. 
Riba e punto aki SEP a perde e caso pero solamente 
parcialmente. 
E parti cabuya lo ta na augustus ora tende e partidonan 
verbalmente pa despues dicta sentencia. 


WILLEMSTAD - Bastante hilaridad 
a reina den sala di corte diaranson na 
momento cu e ciudadano Raymond 
L, kende a bisa abiertamente cu e 
ta un homosexual ya cu e tabata 
den sala di corte, acusa di a comete 
actonan inmoral cu pashentnan di 
un cas special den Emmastad. Segun 
Raymond L, el a caba di sali fiesta di 
tambu den Club Union Boneriano riba 
un dia den luna di october 2022, pero 
a dwaal y bin resulta te den e cas di 
cuido di pashentnan cu problema 
mental den Emmastad. Hopi straño 
toch? El a bula cura y a purba habri 4 
porta di e cambernan pa yega te cerca 
e pashentnan. 


Raymond ta acusa di a comete actonan 
inmoral cu 2 di e pashentnan, pero 
el a nenga redondamente cu esey a 
sosode, el a bisa cu tin grabacionnan 
di video cu ta demostra cu esey no 
tabata e caso. Tambe Raymond L., 
ta pendiente di resultadonan di test di 
DNA cu lo mester sirbi pa sak’e liber 
di e acusacion di a comete actonan 
inmoral. Sinembargo Raymond L su 
historia ta zona hopi straño, pasobra 
con por ta cu siendo na Club Union 
Boneriano, canando na pia, diripi- 
ente el a bin resulta te na Emmastad, 
keriendo cu ey tabata Bonam? Ademas 


continuamente el a sigui papia di 
tabata buscando yudansa, pues e 
pregunta clave ta ki sorto di yudansa? 
Fiscal señora mr. Monique Dennaoui- 
Simon cu a hiba palabra na nomber di 
Ministerio Publico a mustra cu no ta 
asina facil pa interoga e tipo di pash- 
entnan ey, pero ta aplica metodonan 
profesional y cu tin manera pa haya sa 
loke a pasa. Mas aleu Raymond a sigui 
conta di a tuma nota cu un of mas di e 
pashentnan cu el a logra yega te cerca 
di dje a reacciona spanta di manera cu 
e mester a busca un forma pa trankilisa 
e persona(nan) aki splicando cu e no 
ta un ladron, sino un homosexual. Anto 
aki Raymond L lo a para splica kico 
un homosexual ta haci, esta e tipo di 
actonan sexual cu e ta practica, must- 
rando cu man, boca y otro partinan di 
curpa con esey ta bay. E caso aki sin 
duda ta uno cu a desaroya hopi straño, 
pasobra Raymond L mes a bay haci 
denuncia na polis, despues cu situacion 
a bira hopi ‘hot’ debi na publicacionnan 
cu a cuminsa ta skeiro den medionan 
social. Raymond a refuta redonda- 
mente cu bewakernan a atende cune, 
e unico cu el a papia cune ta polisnan 
y ningun bewaker, Raymond L a sigui 
splica, bisando cu e ta cera inocente- 
mente. Abogado di Raymond L., ta mr. 
S.F. Osepa, kende tambe a lansa algun 


pregunta na fiscal di Ministerio Publico 
a pidi pa atende su cliente di forma 
debido. Pero, pendiente di resulta- 
donan di testnan di DNA, e fecha 22 di 
maart binidero a keda reserva pa trata- 
mento di e caso aki riba contenido. 


Decision clave lo cay na augustus den demanda di 11 miyon dollar 


Raymond L., cu a bula cura drenta cas di pashentnan 
cu problema mental den emmastad trata proforma 

Fortaleza Pa Famia 


DEN Juan 3:16 Dios a stima mundo asina tanto, cu E a duna su Yiu unigenito, pa ken cu kere den dje no bay perdi, 
ma tin bida eterno. Dios ta husto y fiel e no kier pa ningun hende bay perdi y ta duna tur hende e 
oportunidad igual pa scoge pasobra Dios sa cu e miho caminda ta cerca Dios mes. 


Esnan cu ta stima e berdad ta scoge pa Dios, y esnan cu no ta stima luz ta scoge pa keda den scuridad. 
Awor riba e mundo aki nos tur mester arepenti, pa wordo libra for di pica, 
pasobra nos tur ta bini for di e naturalesa di pica, door di Adam. 


Ora nos arepenti y acepta Cristo Hesus como nos Señor y Salbador, nos tin bida nobo den 
Cristo Hesus tur cos bieu a pasa y a wordo haci nobo. 
Pero si nos sigui persisti den pica conociendo e berdad, nos ta cay bao di huicio di Dios, 
e ta mescos cu un hende cu conoce tur regla di trafico pero toch ta core auto burachi, 
lo causa cu e ora ey husticia ta atende cune. 


Awor ora un hende keda pega den su capricho, duresa di curason y maldad, 
tur locual ta palabra di Dios ta bira huicio y discriminacion pe, pasobra e spirito cu ta obra riba su bida, 
ta pone sinti su mes culpabel y herida ora e scucha of lesa e palabra di Dios. 


E ta bira manera un mucha rebelde cu ta bisa na cas ta laf p’esey e ta riba caya, 
pero locual ta pasa ta cu na cas tin coreccion y disciplina. (2Timoteo 3:16-17). 


Pasobra sentencia contra un hecho di maldad, no ta wordo ehecuta lihe, p’esey curason di e yiunan di hende, 
den nan ta completamente dispuesto pa haci maldad (Eclesiastes 8:11). 


No gaña boso mes, Dios no ta laga haci bofon di dje, pasobra tur loke un hende sembra esaki 
tambe e lo cosecha (Galationan 6:7). 


Nos ta purba di tur forma pa convence y haci lo maximo, pa evita tur sorto di division, 
trauma y dolor den famia y mas depresion di cual ta existi caba. 


Ora e evangelio di Dios wordo predica nos tin cu compronde cu Dios ta papia y esey ta motibo, pa nos arepenti, cambia 
bida y asina alcansa salbacion. 


Si e palabra di Dios yega na bida di hende y e hende ta bisa pa no husga mi, ni tampoco discrimina mi, 
ta pasobra e hende sa masha bon, cu e bida cu e ta biba no ta den boluntad di Dios, 
y e no kier sali for di bagamunderia di scuridad y asina agrada Dios. 


Ningun hende traha den e imagen y semehansa di Dios no por wordo discrimina cu e palabra di Dios, 
pasobra Dios no tin distincion di persona, y e palabra mes ta haci nos liber. 


E mentira di diabel a avansa asina tanto den mundo, cu hende kier haci tur manera, 
pa no obedece e palabra di Dios, y haci locual cu nan kier cu nan bida, y asina acepta maldad y rechasa bondad di Dios. 


Ken cu bay mucho leu, y no ta permanece den e siñansa di Cristo, no tin Dios, 
esun cu ta permanece den e siñansa, esey tin tanto e Tata como e yiu (2 Juan 1:9). 


Boso anto stima nan, sabiendo esaki di antemano, tene cuidao,pa boso no wordo lastra, 
hiba pa medio di eror di hombernan malbado y boso cay for di boso firmesa (2 Pedro 3:17). 


Sinceramente, Pastor Marcel Balootje 


No bira lomba pa dios, tur locual hende scoge tin su consecuencia 

Laga tur locual cu ta sperami ta bunita 
Laga tur locual cu mi ta encontra na, 
caminda ta bunita 
Laga tur locual cu ta rondonami ta bunita 
Laga tur locual mi ta laga 
atras keda bunita 
Y laga esaki nan termina den tur buniteza. 


Cu profundo dolor na nos curason pero conforme cu 
Dios su boluntad, nos ta anuncia fayecimento di nos 
yiu, ruman y tio: 


Harwin Jose Espinal 
*20 October 1995 -†13 Januari 2023 


Na nomber di su: 
Mama: 
Anarella Jacopucci (Anchy) 


Su rumanan: 
Harold Matos-Raduska y yiunan 
Melitza Pieternella-Stuard y yiunan 
Jesus David Piñeyro 


Su Welanan: 
Stella Jacopucci 
Juanita Espinal 


Su tanta y omonan na Curacao, Hulanda y Santo 
Domingo 


Su tanchi stima: Marvis McDonald Westerhof 


Primo y primanan na Aruba, Curacao, Hulanda y 
Santo Domingo 


Su bon amigo Pastoor Leo 


Su rumanan di Iglesia Fundacion Centro Familiar 


Su muchanan di Traimerdia F.C.F. 


Tur su amigo(a) y bisiñanan 


Demas Famia: Espinal, Jacopucci, Matos, Piternella, 
Piñeyro, McDonald, Westerhof. 


Cremacion ta tuma lugar Diabierna 20 Januari 2023 
na Ad Patres Funeral Home & Crematorium, den seno 
familiar. 


Si den nos tristesa nos por a lubida un of otro familiar, 
nos ta pidi nos mas sincero disculpa. 


Nos ta lamenta cu despues di despedida nos no ta 
ricibi bishita di condolencia na cas. 


Staff y personal di Ad Patres Funeral Home & 
Crematorium ta extende nos mas sentido pesame na 
famianan di e fayecido. 


Señor ta mi wardador, 
mi’n tin falta di nada; 
den cunucu di yerba berde, 
E ta pone mi sosega, 
E ta hibami na awanan tranquil, 
pa mi bolbe haya forsa 
Salmo23:1,2,3 


Cu dolor na nos curason pero conforme 
cu boluntad di Dios nos ta anuncia 
fayecimento di nos 
Mama, Ruman y Tanta stima: 


Rita Rasmijn -Henriquez 
Mihor conoci como: 
Mama Ita 
*13-02-1950 - †18-01-2023 


Acto di entiero lo wordo anuncia despues 


Nos ta lamenta cu no ta ricibi 
bishita di condolencia na cas. 
Staff y personal di Ad Patres funeral 
home & Crematorium ta extende 
nos mas sincero condolencia 
na famia di e fayecida. 


Pero esnan cu confia den señor lo haya 
forsa renoba, ma lo bula bay ariba cu 
hala manera Aguila. Nan ta cana sin 
cansa, nan ta cana sin perde rosea. 
Isaias 40: 31 


Cu dolor na nos curason, 
nos ta participa fayecimento 
inesperadamente di nos ser stima: 
Austin D. Illes 
*28-11-1998 - †13-01-2023 


“WEAKNESS IS A CHOICE” 


Acto di entiero lo wordo 
anuncia despues 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, pa mi 
bolbe haña forsa”. - Salmo: 23 


Cu dolor na nos curason, nos ta 
participa fayecimento di nos ser stima: 
Sra. Christiane 
Brice 


Cariñosamente yama “Christina” 
*10-10-1937 - †13-01-2023 


Acto di entiero lo wordo anuncia 
despues 

“Mijn periode op deze wereld zit erop 
en mijn moment is gekomen om terug 
naar ‘huis’ te gaan. 


Ik zal enkele goede vrienden en 
dierbaren hier op deze aarde moeten 
achterlaten, maar de anderen, aan 
gene zijde, wachten al met open 
armen op mijn thuiskomst. 


Albert Chömpff 
Cariñosamente yama: 
“Ab”, Appie”, “Abby” 
*18-07-1955 - †17-01-2023 


Ik zal beslist enkele onuitwisbare 
herinneringen aan mij hebben 
achterlaten, maar voor nu is dat…. 
Vaarwel en misschien tot ziens. 


Houd je haaks! 


Ab Chömpff 


Crematie vindt plaats in familiekring. 


For behold, this is my work and my glory to bring to pass the 
immortality and eternal life of man - Moses 1:39 


With deep sorrow in our hearts we announce the sudden 
passing of: 


Sjane Ettienne 
Hutchinson 
☼April 16th 1990 - †January 3rd 2023 


Sjani gone from us that smiling 
face, the cheerful and pleasant ways. In his life he 
touched many hearts, left us so suddenly but will always 
be in our hearts. 


Left to mourn are his: 
Mother: Pamela Gario Panthophlet 
Father: Samuel Hutchinson 
Step-father: Alejandro Gario 


Brothers: 
Dane Hutchinson and family in the Netherlands 
Khacheef Hutchinson in the Netherlands 
Raydel Ventura 


Niece and nephew: 
Zayenne and Dayle in the Netherlands 


Girlfriend: Rihanne Richards and 
Son: Davnason Richards 


Aunts and uncles: 
Austin de Graf and family in the Netherlands 
Theresita de Graf and family in Aruba, USA and the 
Netherlands 
Theresa Servinus and family in the Netherlands 
Alfonso Panthophlet and family in Aruba and the 
Netherlands 
†Bianca Reemnet and family in the Netherlands 
†Guillermo Panthophlet and family in Aruba and the 
Netherlands 
†Alejandro Panthophlet and family in Aruba and the 
Netherlands 
Valencia Aalse and family in the Netherlands and Aruba 
Etienne Panthophlet and family in the Netherlands and 
USA 
Rubia Janse and family 
Cyril Hutchinson and family in USA 
Pascual Hutchinsonand family in St. Kitts 
Edith Dent and family in the USA 
Patsy Kort and family in Curaçao 
Linda Hutchinson and family 


Cousins: too numerous to mention 
Neighbours and friends 


Colleagues of Aruba Wine & Dine 


The late Sjane was related to: 
Hutchinson, Panthophlet, Schmidt, Gario, Godett, 
Hassel, Brouwer, de Palm, Salesia, Sanders, Lynch, Aalse, 
Janse, Vrolijk, Jansen, Dormoy, Morris, Dent, Kort, Brown, 
Richardson, Lopez, Peterson & Mitchell 


Funeral will be held at the Church of Jesus Christ of 
Latter day Saints in Sero Blanco (Next to FrioMax) on 
Monday January 23rd 2023 and will be laid to rest at the 
Central Cemetery in Sabana Basora 


Condolence will be from: 11am to 12:45pm 
Church service will be from 1pm to 2pm 


Sjane was a very happy person, therefore we ask 
anyone who is attending the service to dress in colorful 
attire. 


We sincerely apologize if during our grief we forgot to 
mention any friends or family members. 


We will not receive any condolences at home after the 
funeral. 

“Jesus a bis’e: ”Ami ta e resurrecion y e 
bida; esun cu kere den Mi lo biba, 
maske e muri,...”, 
Huan 11:25 


Cu inmenso dolor na nos 
curason pero agradecido pa e añanan 
cu ela pasa hunto cu nos, 
nos ta anuncia fayecimento di 


CORINA A.B. 
MILLIARD-BOEKHOUDT 
* Bonaire - †Aruba 
31 maart 1958 - 13 januari 2023 


Na nomber di su: 
Casa: 
Clyde Milliard 


Rumannan: 
Nilda de Palm y famia (Bonaire) 
Napi y Dina Boekhoudt y famia (Corsow) 
†Leo y Mary Boekhoudt-Veramendi Vega 
y famia 
Winston y Claudette Boekhoudt y famia 
Magali Boekhoudt y yiu (Corsow) 
Ayo Boekhoudt (Corsow) 
Manolo y Corinne Soleana y famia 
(Bonaire) 


Swa y cuñanan: 
Angela & Luciano Milliard (Aruba), Janet 
Angel-Milliard (Corsow) y demas Milliard, 
Duzanson, Walters, Cambers na Aruba, 
Corsow, St. Maarten, Merca y Hulanda. 


Su tio y tantanan, su primo y primanan, 
sobrino y sobrinanan y ihanan. 


Amistadnan di cas: 
Ilva y Frank, Thairin (Aruba); Tamara, 
Caroline, Petra y Jose (Hulanda) 


Tur su otro amigo y conocirnan mucho hopi 
pa menciona 
Tur su bon bisiñanan 
Su ex-coleganan di JGZ, dr. Horacio Oduber 
Hospital y Air Ambulance. 


Demás famia: 
Boekhoudt, Marchena, Beukenboom, Hart, 
Bomba, Ignacio, Anthony, Gilbert, St. Jago y 
Eusenia 


Nos ta invita un y tur pa asisti na e acto di 
condolencia cu lo tuma lugar diahuebs 19 
di januari di 7 pa 9 or di anochi na Aurora 
Funeral Home. E acto di entiero lo tuma 
lugar diabierna mainta 20 di januari na 
Aurora Funeral Home den seno familiar. 


Si den nos tristesa nos a lubida di menciona 
algun famia of amigo, sa cu esaki no tabata 
nos intencion. 


Nos ta aprecia cada un di boso cu a brinda 
Corina boso amistad. 


Lo bay tin un box disponibel pa haci 
donacion pa Koningin Wilhelmina Kanker 
Fonds. 


Perdida di un mama ta un di e dolornan 
di mas grandi cu un curason por conoce. 
Pero su amor, bondad y sabiduria lo biba pa 
semper y lo t’ey cu nos pa eternidad. 


A bay drumi dushi den 
brasa di señor nos kerida mama, 
oma, ruman, tanta y amiga: 


Farida Maria Mansur 
5 November 1953 – 16 Januari 2023 


Na nomber di su 
Yiu-y nietonan: 
Derrick Huntington 
Alana Huntington 


Charlaine y Ryan Alexander-Huntington 
Ezra Alexander 


Ruman- y sobrinonan: 
Myrna Mansur 
Johnny Ponson y famia 
Evelyne Ponson y Arthur Frans y famia 


Glenda y Mario Maduro-Mansur 
Mario Maduro y famia 
Farrel Maduro y famia 
Elaine y Mike Rawn-Maduro y famia 


John y Marjorie Mansur-Henriquez† 
Fernando Mansur 


Manera ruman: 
Nuhad Mansur 


Manera famia: 
Michelle Koolman, Alexia Semeleer y 
IdaCroes. 


Iha: Farah Hardeveld 


Demas famia: 
Muyale, Mansur, Huntington, Ponson, Gabler. 


Amiga- y amigonan special: 
Brenda, Meloushka, Soraida, Evelyn, Linda, 
Liliana, Dorothy, Debbie, Lia, Maritza, Aisa, 
Astrid, Donna, Emperatriz, Martha, Raiza, 
Sarah, Vivian, Iris, Mientje, Arlene, Nilka, Edith, 
Imelda, Robby y Erwin. 


Ayudante: 
Sheina Lou Lerio 


Ex-coleganan di Aruba Beach Club Resort 
Amistad y compañeronan di Quota 
International of Aruba y Wiel Parandiando. 


Ta invita pa acto di entiero cu lo tuma 
luga diasabra, 21di januari 2023 pa 4’or di 
atardi saliendo pa Santana Catolico na 
Oranjestad. 


E resto mortal di nos mama lo ta reposa for d 
i1’or di merdia na Aurora Funeral Home. 


Ta lamenta cu despues di entiero nos no ta 
ricibi bishita di condolencia na cas. 


Nos ta pidi disculpa si den nos tristeza por a 
lubida un of otro famia of amistad. 


“Si un hende muri, e por bolbe biba? Lo mi keda 
warda tur e dianan cu mi ta obliga di warda, te ora mi 
liberacion yega. Lo bo yama, i lo mi contesta bo; bo ta 
anhela pa mira obra di bo man” – Job 14:14,15. 


Cu hopi tristesa mi kier a anuncia 
fayecimento di mi esposa stima, 
Karen Janet Wever - Croes 
20 juni 1961 - 17 januari 2023 


Esposo stima: Dennis Wever y yiu Dennelise 
Su yiu sin dolor: Kadey Roos 


Rumannan: Leo y Nora Croes - Dania 
Lika (Angelle) y Mario Ridderstap - Croes 
Lucia Croes - Geerman 
Josef y Enid Croes - de Cuba 
Emely y George Habibe - Croes 
Miranda Vanschel - Croes 
Enid y Henry Lacle - Croes 


Gilbert (Gibi) y Blanca Wever - Trujilio 
Alvin Wever 
Ritsma Werleman - Wever 
Clara Wever y Rudy Wever 
Renald (Nadi) y Olga-Lucia Wever - Diaz 
Ruben (Doppie) Wever 
David y Arlene Wever - Croes 
Danila y Karel Wever - Wever 
Giselle y Mario Arends - Wever 
Velma y Stephen Daal - Wever 


Tanta stima: Tanta Supriana Luciana 
Mescos cu famia: Henriquez 


Sobrino y sobrinanan: Sandy & Riley, Jennifer, 
Lissette, Andre, y Solange& Danny, Damaris, 
Mariangela, Cruszchenka & Clayton, Aaron, Joueny, 
Zenaida, Anuar, Sue-Ann & Dave, Louise-Ann & 
Mark, Kevin & Alejandra, Kimberly, Kar-Olyne, Krist- 
Topher, Shak-Yan & Giovanni, Germain, Geryenne, 
Sulaika Kelly, Nashma Felix, Ghyslaine, Nina, Yoelis, 
Muhayla & Michael Lance, Zoraima & Lisandro 
Moses, Kimberly, Cathleen & Mike, Gregory, Garrick 
& Jasmin, Stephany, Timothy & Carol-Ann 


Acto-sobrino/a: Cherise, Kaileigh, Stacy, Ian, 
Alexa,Maximiliano, Gerald, Genoveva, Guillian, 
Kayden, Maeve, Vienna, Noah, Dax, Lowan, Savea, 
Angelina, Alina, Zyrick, Zideany, y Gianna 


Bisiña stima: Richard y Milly Lacle, Mena & Ronnie 
Kelly 


Tur su rumannan den FE di Testigo di Jehova, 
specialmente di su congregacion Noord, Cumana, 
Tanki Leendert, Hooiberg, Papillon, Savaneta y Brazil 


Amistadnan sera: Miriam y Andy Vinck - Croes, Steve 
& Meda Cabenda, Maurice & Kimberly Cabenda, 
Age & Julie van Dalfsen, Judy deNobrega, Brian 
& Yadira Doelrakim, Hubert & Ria Richardson, 
Jairo Wever, Giovanni & Jesmin Di Veccia, Raquel 
Muyale, Robbio & Liesbeth Di Vecchia, Marla Harms 
y fam, Othlin & Irene Webster, Meredith Giel, Grace 
Koolman y fam, Donny & Lenie Marselia, Mauricio 
& Valbi Rosales, Tamara Croes, Judith Lacle, Carroll 
Kock, Dr. Deepu & Amber Daryanani, Asdrubal & 
Reina Medina 


Famianan: Croes, Krozendijk, Wever, Henriquez, 
Werleman, Dania, Ridderstap, Geerman, de Cuba, 
Habibe, Vanschel, Lacle, Arends, Daal, Godfried, 
Carrion, Eman, ven Lennep, Lejuez, Brown, Persick, 
Lyon, Mendoza, Nicolaas, Theemen, Roos, Kelly, 
Vinck, Giel, Wing, Koolman, Lobrecht, Marselia, 
Bikker 


Su cachonan stima: Lucky, Prada & Coco 
Nos kier a pidi nos disculpa si nos por a lubida un of 
otro famia den nos gran tristesa. 


Despedida, condolencia y acto di cremacion ta 
tuma lugar diasabra, 21 di januari 2023 di 6:00pm 
- 9:00pm na Aurora Funeral Home. Ta bai tin un 
discurso cu ta duna consuelo cu lo wordo duna for 
di 8:00pm 

Cu inmenso tristeza na nos curason nos ta 
participa fayecimento di: 
Octavio Fermin Frank 
Miho conoci como Tavo of Bas Pipi, 
Ex hungador di Jong Aruba y 
Deportivo Nacional 
*05-11-1947 † 15-01-2023 


Na nomber di su 
Esposa: 
Rosalinda Frank-Werleman 


Rumannan: 
Faustina Frank 
Samuel (Nel) y Seagrid Frank-Ras 
Rafael (Fay) y Carmen Frank-Semerel 
Ruben (Bencho) Frank y Igidia Kelly 
Brigida (Ida) Frank 
Paulina y Francisco Laclé-Frank 
Raquel y Felipe Croes-Frank 


Sobrino- y sobrinanan: 
Susan Arritt-Frank, Geraldine y Ricky Frank 
Lisette Giacobbe-Frank, Kenny y Andy Frank 
Michel Frank, Desirée y Henna Daal 
Siglai y Trina Frank 
Nancy, Ransley y Fredley Tromp 
Nanette Vingal-Laclé 
Rafeli, René y Rona Croes 


Swa: 
Henry Daal 


Cuña: 
Elsiria (Elsi) Frank-Marriaga 


Su ayudantenan: 
Pascualita Ridderstaat y Coleta Zschuschen; su 
amigonan di Jong Aruba y Deportivo Nacional 


Nos disculpa, si durante nos tristesa, nos por a 
lubida un of otro famia. 


Nos ta invita tur famia, amistad y conocirnan pa 
e acto di entiero, cual lo tuma luga 20 januari 
2023 pa 4’or di atardi na misa Santa Anna na 
Noord y despues ta sali pa Santana Catolico na 
Noord. 
E restonan mortal di Tavo lo ta reposa for di 2’or 
di atardi den misa Santa Anna na Noord. 


Nos ta aprecia cu na luga di flor of krans, por 
haci un donacion pa Misa Santa Anna. Lo tin un 
box disponibel den misa. 


Nos ta lamenta cu despues di entiero, nos no por 
ricibi bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. - Salmo: 23 


Cu dolor na nos curason, 
nos ta anuncia fayecimento di : 


Hubert Werleman 
*16-01-1962 - †17-01-2023 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta anuncia fayecimento 
di nos ser stima: 


Felicita Vrolijk 
*25-12-1941 †18-01-2023 


Acto di entiero lo wordo anuncia despues. 


A bay drumi dushi den brasa di señor, nos 
querido tata, abuelo y ruman. 


Jacobus Johannes Maria Kuis 
Mihor conoci como “Jack” 
*9 mei 1944 - †19 januari 2023 


Na nomber di su: 
Yiunan: Alexandra Kuis & Jason Hook 
Natasha Kuis & Saki Migkos 


Nietonan: Ian Kuis 
Ari Kuis 
Sofia Hook 


Ruman: Jan & Jeanne Kuis & famia 


Acto di cremacion lo tuma lugar den seno 
familiar. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Author: Cado Wever.…. 


Cu honda pena, pero conforme cu boluntad di 
Dios nos ta anuncia cu a fayece cristianamente: 
Lorenza J. Figaroa 
Mihor conoci como “Carensa” 
*04-09-1934 †15-01-2023 


Na nomber di su 
Su rumanan: 
Hose y Marian Figaroa-Maduro y yiunan 
Maria y †Guus Jacobson y yiunan 
†Catharina y Ben Jansen y yiunan 
Pedro y Emy Figaroa-Jansen y yiunan 
Canisia y †Elie Scharbaay y yiunan 
†Carlos y Maria Figaroa-Cardona y yiu 
Teresita y Juan Robles de Medina y yiu 
†Filo y Nilda Figaroa y yiu 


Sobrino y sobrinanan: 
†Roland, Gina, Melvin, Randy, Sonja, Gladys, 
†Angelo, Carina y Javier, †Marcel, Dési, Jomar, 
Elmer, Mary-Lou, y Joann 


Amiganan di cas: Francisca y Rosa Duarte 
Aura de Cuba 
Juanita, Theresita, y Maria de Cuba 


Ayudantenan: Nelly Geerman 
Gwendolyn Maduro 


Bisiña: Maximina Semeleer-Paesch y famia 


Sobresobrino y sobresobrinanan, primo y primanan, 
comer y compernan, amigo y amiganan, y ihanan. 


Demas famia: Figaroa, Tromp, Maduro, Jacobson, 
Jansen, Scharbaay, Cardona, Robles de Medina, 
Semeleer, Rojer, Jacobs, Lejuez, y Erasmus 


Un danki special ta bay pa Edmund Harms 
Foundation y muy especialmente na Derlis y 
Angelo. 


Acto di entiero lo tuma lugar dialuna 23 di januari 
2023, di 2’or pa 4’or di atardi na Misa Santa Anna 
na Noord despues saliendo pa Santana Catolico 
na Noord. 


E restonan mortal di Carensa lo ta reposa for di 2’or 
na Misa. 


Nos ta lamenta cu despues di entiero nos no por 
ricibi bishita di condolencia na cas. 


Nos ta pidi nos disculpa si den nos tristesa nos por a 
lubida un of otro famia. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncia 
fayecimento di : 
Rosila Joseph 


Acto di entiero lo wordo anuncia despues 


Gradicimento / Invitacion 


Di profundo di nos curason nos ta gradici 
tur hende cu di un of otro manera a mustra 
atencion, amor y cariño durante bida, 
fayecimento y despedida di nos querida, ruman, 
tanta y amiga: 


Theresa de J. Faro 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, whatsapp, email y a hasi 
yamada nan telefonico. 
Tambe na Aurora Funeral Home pa cu su bon 
servicio y atencion. 
Alabes nos kier invita pa 
3 Santo Sacrificio di misa cual lo tuma lugar: 
Diabierna 20 jan pa 6:30 na 
Misa Sta Anna na Noord 
Diamars 24 jan 5:30 atardi na Kapel di Alto Vista 
Diaranzon 25 jan 6:30 na Misa Sta Anna na Noord 


Bo(so) presencia lo ta altamente aprecia. 


